LIETUVIŲ

„APPLE INC.“
„macOS Tahoe 26“ PROGRAMINĖS ĮRANGOS LICENCIJAVIMO SUTARTIS

Skirta naudoti „Apple“ prekės ženklo sistemose

PRIEŠ NAUDODAMIESI „APPLE“ PROGRAMINE ĮRANGĄ, PERSKAITYKITE ŠIĄ PROGRAMINĖS ĮRANGOS LICENCIJOS SUTARTĮ (TOLIAU – LICENCIJA). NAUDODAMIESI „APPLE“ PROGRAMINE ĮRANGA, SUTINKATE LAIKYTIS ŠIŲ LICENCIJOS SĄLYGŲ. JEI NESUTINKATE SU ŠIOS LICENCIJOS SĄLYGOMIS, NEDIEKITE IR (ARBA) NENAUDOKITE „APPLE“ PROGRAMINĖS ĮRANGOS IR, JEI JUMS PATEIKIAMA PARINKTIS „SUTINKU“ AR „NESUTINKU“, SPUSTELĖKITE „NESUTINKU“. JEI „APPLE“ PROGRAMINĘ ĮRANGĄ ĮSIGIJOTE KAIP „APPLE“ APARATINĖS ĮRANGOS DALĮ IR NESUTINKATE SU ŠIOS LICENCIJOS SĄLYGOMIS, GALITE GRĄŽINTI VISĄ „APPLE“ APARATINĖS ĮRANGOS / PROGRAMINĖS ĮRANGOS PAKETĄ „APPLE STORE“ PARDUOTUVEI ARBA ĮGALIOTAJAM PARDAVIMO ATSTOVUI, IŠ KURIO JĄ ĮSIGIJOTE, KAD ATGAUTUMĖTE PINIGUS PAGAL „APPLE“ GRAŽINIMO POLITIKĄ, KURIĄ RASITE https://www.apple.com/legal/sales-support/. NORĖDAMI SUSIGRĄŽINTI PINIGUS, PRIVALOTE GRĄŽINTI VISĄ APARATINĖS / PROGRAMINĖS ĮRANGOS PAKETĄ.

ŠIOJE LICENCIJOJE YRA JURISDIKCINIS PRIEDAS, TAIKOMAS TAM TIKROSE ŠALYSE AR REGIONUOSE. JURISDIKCINIO PRIEDO SĄLYGOS PATEIKTOS ŠIOS LICENCIJOS PABAIGOJE ESANT BET KOKIAM NESUTAPIMUI TARP JURISDIKCINIO PRIEDO IR KITŲ ŠIOS LICENCIJOS SĄLYGŲ, PIRMENYBĘ TURI JURISDIKCINIS PRIEDAS.

SVARBI INFORMACIJA. Tiek, kiek ši programinė įranga gali būti naudojama medžiagai atkurti, modifikuoti, publikuoti arba platinti, jums suteikiama teisė atkurti, modifikuoti, publikuoti arba platinti tik autorių teisėmis neapsaugotą medžiagą, medžiagą, kurios autorių teisės priklauso jums, arba medžiagą, kurią atkurti, modifikuoti, publikuoti arba platinti esate įgalioti arba turite teisėtą leidimą. Jei nesate tikri dėl savo teisės kopijuoti, modifikuoti, publikuoti arba platinti medžiagą, kreipkitės į savo teisininką.

1. Bendroji informacija.
A. „Apple“ programinė įranga (įskaitant įkrovos ROM kodą) ir bet kokia trečiųjų šalių programinė įranga, dokumentai, sąsajos, turinys, šriftai ir visi duomenys, pridedami prie šios Licencijos (toliau – Originali „Apple“ programinė įranga), kurie gali būti atnaujinti arba pakeisti funkcijų patobulinimais, programinės įrangos atnaujinimu, reagavimu į saugos grėsmes, sistemos failais arba sistemos atkūrimo programine įranga, kurią „Apple“ suteikė jūsų „Apple“ prekės ženklo kompiuteriui arba palaikomam išoriniam įrenginiui (toliau – „Apple“ programinės įrangos pakeitimai“), tiek iš anksto įdiegtoje „Apple“ prekės ženklo aparatinėje įrangoje ar vidinėje atmintinėje, išimamoje laikmenoje, diske, skaitymo atmintyje, tiek bet kurioje kitoje laikmenoje arba kita forma (Originali „Apple“ programinė įranga ir „Apple“ programinės įrangos pakeitimai bendrai vadinami „Apple programine įranga“) jums yra licencijuojami įmones „Apple Inc.“, o ne parduodami. „Apple“ ir (arba) „Apple“ licencijos išdavėjai pasilieka pačios „Apple“ programinės įrangos nuosavybės teisę ir pasilieka visas teises, kurios nėra aiškiai suteikiamos jums. Jūs sutinkate, kad šios Licencijos sąlygos būtų taikomos visiems „Apple“ prekės ženklo programinės įrangos produktams, kurie gali būti iš anksto įdiegti jūsų „Apple“ prekės ženklo aparatinėje įrangoje, nebent toks produktas turėtų atskirą Licencija. Tokiu atveju sutinkate, kad naudojantis tokiu produktu, būtų taikomos jo Licencijos sąlygos.

B. „Apple“ savo nuožiūra gali teikti būsimus „Apple“ programinės įrangos pakeitimus. Į „Apple“ programinės įrangos pakeitimus, jei tokių būtų, nebūtinai turi būti įtrauktos visos esamos programinės įrangos funkcijos arba naujos funkcijos, kurias „Apple“ išleidžia naujesniems ar kitiems „Apple“ prekės ženklo kompiuteriams. Šios licencijos sąlygomis bus reguliuojami visi „Apple“ programinės įrangos pakeitimai, kuriuos teikia „Apple“, nebent prie tokių „Apple“ programinės įrangos pakeitimų pridedama atskira licencija. Tokiu atveju bus taikomos tos licencijos sąlygos.

C. Pavadinimas ir intelektinės nuosavybės teisės į turinį, kuris rodomas arba pasiekiamas naudojant „Apple“ programinę įrangą ir jos turinyje, priklauso atitinkamam turinio savininkui. Toks turinys gali būti apsaugotas autorių teisėmis ar kitais intelektinės nuosavybės įstatymais ir sutartimis, taip pat jam gali būti taikomos tokį turinį teikiančios trečiosios šalies naudojimo sąlygos. Jei šiame dokumente nenumatyta kitaip, ši Licencija nesuteikia jums jokių teisių naudoti tokį turinį ir negarantuoja, kad toks turinys jums bus prieinamas ir toliau. Jums draudžiama pakartotinai publikuoti, pakartotinai perduoti ar atgaminti programose „News“ arba „Maps“ pasiekiamus vaizdus kaip atskirą failą.

2. Leidžiamas licencijos panaudojimas ir apribojimai.
A. Iš anksto įdiegtos „Apple“ programinės įrangos licencija vienai kopijai. Laikantis šios licencijos sąlygų ir nuostatų, nebent „Apple“ programinę įrangą įsigijote iš „Mac App Store“, atsisiųsdami automatiškai arba pagal bendrąją licenciją, techninę priežiūrą ar kitą rašytinę „Apple“ sutartį, jums suteikiama ribota neišimtinė licencija vienu metu įdiegti, naudoti ir paleisti vieną (1) „Apple“ programinės įrangos kopiją viename „Apple“ prekės ženklo kompiuteryje. Pavyzdžiui, šios vienos kopijos licencijos sąlygos jums taikomos, jei įsigijote „Apple“ programinę įrangą iš anksto įdiegtą „Apple“ prekės ženklo aparatinėje įrangoje.

B. „Mac App Store“ licencija. Jei „Apple“ programinės įrangos licenciją gavote iš „Mac App Store“ arba ji buvo atsiųsta automatiškai, pagal šios Licencijos sąlygas ir kaip leidžiama „Apple Media“ paslaugų teikimo sąlygose nurodytose paslaugų ir turinio naudojimo taisyklėse (https://www.apple.com/legal/internet-services/itunes/ ) („Naudojimo taisyklės“), jums suteikiama ribota, neperkeliama, neišimtinė licencija:

(i) atsisiųsti, diegti, naudoti ir paleisti asmeniniam, nekomerciniam naudojimui, vieną (1) „Apple“ programinės įrangos kopiją tiesiogiai kiekviename jums priklausančiame arba jūsų valdomame „Apple“ prekės ženklo kompiuteryje, kuriame veikia „macOS Sequoia“, „macOS Sonoma“, „macOS Ventura“, „macOS Monterey“, „macOS Big Sur“ arba „macOS Catalina“ („Mac“ kompiuteryje);

(ii) jei esate komercinė įmonė ar švietimo įstaiga, atsisiųsti, diegti, naudoti ir paleisti vieną (1) „Apple“ programinės įrangos kopiją, skirtą naudoti: (a) vienam asmeniui kiekviename jums priklausančiame arba jūsų valdomame „Mac“ kompiuteryje (-iuose) arba (b) keliems asmenims viename jums priklausančiame arba jūsų valdomame bendrame „Mac“ kompiuteryje. Pavyzdžiui, vienas darbuotojas gali naudoti „Apple“ programinę įrangą darbuotojo darbastalio „Mac“ kompiuteryje ir nešiojamajame „Mac“ kompiuteryje arba keli studentai gali paeiliui naudoti „Apple“ programinę įrangą viename „Mac“ kompiuteryje, esančiame išteklių centre arba bibliotekoje; ir 

(iii) diegti, naudoti ir paleisti iki dviejų (2) papildomų „Apple“ programinės įrangos kopijų ar egzempliorių arba bet kurią ankstesnę „macOS“ arba „OS X“ operacinės sistemos programinę įrangą arba naujesnį „Apple“ programinės įrangos leidimą, virtualios operacinės sistemos aplinkose kiekviename jums priklausančiame arba jūsų valdomame „Apple“ prekės ženklo kompiuteryje, kuriame jau veikia „Apple“ programinė įranga, siekiant: (a) kurti programinę įrangą; (b) testuoti programinę įrangą jos kūrimo metu; (c) naudotis „macOS Server“; arba (d) asmeniniam, nekomerciniam naudojimui.

Išskyrus 3 skyriuje aiškiai nurodytus atvejus, 2B(iii) skyriuje nurodytas leidimas neleidžia naudoti virtualių „Apple“ programinės įrangos kopijų ar egzempliorių paslaugų biurams, virtualiems kompiuteriams, bendriems terminalams, tarpininkavimo paslaugoms ar kitoms panašioms paslaugoms. Išskyrus šiame 2B skyriuje aiškiai nurodytus atvejus, jums negalima naudoti „Apple“ programinės įrangos leisti jokiai „Apple“ operacinės sistemos programinei įrangai, įskaitant „iOS“, „iPadOS“, „watchOS“ ar „tvOS“, virtualios operacinės sistemos aplinkoje „Mac“ kompiuteryje (-iuose).

C. Bendroji arba techninės priežiūros licencija. Jei „Apple“ programinę įrangą įsigijote pagal „Apple“ bendrosios licencijos arba techninės priežiūros licencijos programą, jūsų bendrosios licencijos arba techninės priežiūros licencijos sąlygose bus numatytas „Apple“ programinės įrangos kopijų, kurias leidžiama atsisiųsti, diegti, naudoti ir paleisti jums priklausančiuose arba jūsų valdomuose „Apple“ prekės ženklo kompiuteriuose, kopijų skaičius. Išskyrus atvejus, kuriems raštiškai pritaria „Apple“, jūsų „Apple“ programinės įrangos, įsigytos su bendrąją arba techninės priežiūros licencija, naudojimui bus taikomos visos kitos šios Licencijos sąlygos.

D. Sistemos reikalavimai; „Apple“ paskyra. Turėkite omenyje, kad „Apple“ programinę įrangą palaiko tik „Apple“ prekės ženklo aparatinė įranga, atitinkanti „Apple“ nurodytus sistemos reikalavimus. Be to, norint naudoti tam tikras „Apple“ programinės įrangos funkcijas ir tam tikras Paslaugas (kaip apibrėžta 6 skyriuje) ir prieigą prie jų, gali reikėti užregistruoti unikalų naudotojo vardo ir slaptažodžio derinį, vadinamą „Apple“ paskyra.

E. Šriftai. Pagal šios licencijos sąlygas jūs galite naudoti šriftus, įtrauktus į „Apple“ programinę įrangą, rodyti ir spausdinti turiniui, kai naudojate „Apple“ programinę įrangą; tačiau šriftus galite įtraukti į turinį tik tuo atveju, jei tai leidžia atitinkamo šrifto įtraukimo apribojimai. Šiuos įtraukimo apribojimus galima rasti skydelyje „Font Book/Preview/Show Font Info“ (šriftų knyga / peržiūra / rodyti šriftų informaciją).

F. „Voices“; „Live Captions“. Pagal šios licencijos sąlygas Jūs galite: (i) naudoti sistemos balsus, įtrauktus į „Apple“ programinę įrangą (toliau – „System Voices“) (1), naudodami „Apple“ programinę įrangą, ir (2) kurdami savo originalų turinį bei projektus, skirtus asmeniniam, nekomerciniam naudojimui; (ii) naudoti „Live Captions“ (tiesioginiai titrai), kuriuos realiuoju laiku „FaceTime“ skambučio metu ar kitais atvejais įrenginyje generuoja „Apple“ programinė įranga (toliau – „Live Captions“) tik asmeniniam, nekomerciniam naudojimui; ir (iii) naudoti funkciją „Personal Voice“ (asmeninis balsas), kad sukurtumėte įrenginyje skambantį balsą, panašų į jūsų balsą (toliau – „Personal Voice“), asmeniniam, nekomerciniam naudojimui. Ši licencija neleidžia kitaip kurti ar naudoti „System Voices“, „Live Captions“ ar „Personal Voice“, įskaitant (bet neapsiribojant) bet kurio „System Voices“, „Live Captions“ arba „Personal Voice“ naudojimą, atkūrimą, rodymą, atlikimą, leidimą, publikavimą ar platinimą pelno siekiančiame, pelno nesiekiančiame, viešojo dalijimosi ar komerciniame kontekste.

G. Programos „Photos“ funkcijos ir palaikymas. „Apple“ programinės įrangos programa „Photos“ (toliau – Programa „Photos“) gali nepalaikyti kai kurių vaizdo įrašų ir nuotraukų formatų. Kai kurių programos „Photos“ funkcijų naudojimas priklausys nuo fotoaparato funkcijų. Sinchronizuojant nuotraukas su programa „Photos“ ir visomis „Apple“ ar trečiųjų šalių paslaugomis, galima prarasti duomenų. Skaidrių demonstravimo grafika, muzika ir temos, įtrauktos į programą „Photos“, yra skirtos tik asmeniniam, nekomerciniam naudojimui skaidrių demonstracijose, kurias sukuriate naudodami programą „Photos“. Negalite atskirai naudoti, išgauti ar platinti komerciniais ar kitais tikslais nuotraukų, vaizdų, grafikos, meno kūrinių, garso, vaizdo įrašų ar panašaus turinio (toliau – Skaitmeninės medžiagos), esančio Programoje „Photos“ arba suteikto kaip jos dalis arba kitaip naudoti Skaitmeninę medžiagą ne pagal jos numatytąją paskirtį kaip Programos „Photos“ dalį.

H. Turinio kaupimo funkcijos.
1. Jei „Apple“ ir (arba) su ja susijusios įmonės suteikia tam tikrą programinę įrangą ir (arba) turinį kaupimui (pvz., atitinkamą turinį iš „Mac App Store“) (toliau – „Apple“ reikalavimus atitinkantis turinys), tam tikros „Apple“ programinės įrangos funkcijos (toliau – Turinio kaupimo funkcijos) gali automatiškai atsisiųsti „Apple“ reikalavimus atitinkantį turinį ir jį kaupti vietoje, jūsų „Apple“ prekės ženklo kompiuteryje, kuriame veikia „Apple“ programinė įranga (šiame skyriuje toks „Apple“ prekės ženklo kompiuteris vadinamas „Mac“, kuriame įjungtas kaupimas“). Naudodamiesi „Apple“ programinės įrangos turinio kaupimo funkcijomis, sutinkate, kad „Apple“ galėtų atsisiųsti ir kaupti tokį „Apple“ reikalavimus atitinkantį turinį „Mac“, kuriame įjungtas kaupimas. „Apple“ programinės įrangos turinio kaupimo funkcijas galite bet kada išjungti, nuėję į „Sharing“ (bendrinimas) dalyje „System Settings“ (sistemos nuostatos), esančioje jūsų „Mac“, kuriame įjungtas kaupimas.

2. „Apple“ programinės įrangos turinio kaupimo funkcijos naudojamos tik jums priklausančiame arba jūsų valdomame „Mac“, kuriame įjungtas kaupimas ir tik spartesnio „Apple“ reikalavimus atitinkančio turinio pateikimo įgaliotiems galutiniams naudotojams jūsų namuose, įmonėje ar organizacijoje tikslu. Suprantate, kad tokiems naudotojams gali reikėti atskirai prisijungti prie „Apple“ prieš gaunant „Apple“ reikalavimus atitinkantį turinį ir kad spartesnis „Apple“ reikalavimus atitinkančio turinio pateikimas naudojant „Mac“, kuriame įjungtas kaupimas, nekeičia sąlygų, kuriomis jūs arba jūsų galutiniai naudotojai gauna „Apple“ reikalavimus atitinkantį turinį.

3. Jūs pripažįstate ir sutinkate, kad visam „Apple“ reikalavimus atitinkančio turinio naudojimui taikomos licencijos sąlygos, reglamentuojančios kaupiamo „Apple“ reikalavimus atitinkančio turinio tipą. Šios sąlygos gali apimti (neapsiribojant) „Apple Media Services“ sąlygas, „iCloud“ sąlygas, „iTunes U“ instruktorių sutartį, „iTunes U“ programinės įrangos licencijos sutartį ir (arba) su jomis susijusias licencijos sąlygas, pridėtas prie atsisiųstos programinės įrangos, išskyrus atvejus, kai atsisiuntimas buvo susietas su atskira licencijos sutartimi, todėl tokiu atveju bus taikomos pastarosios sąlygos. „Apple“ programinės įrangos licencijos sutarčių (SLA) sąrašą galite rasti čia: https://www.apple.com/legal/sla/. Jūs pripažįstate ir sutinkate, kad Turinio kaupimo funkcijų naudojimas ir „Apple“ reikalavimus atitinkančio turinio kaupimas jūsų „Mac“, kuriame įjungtas kaupimas, neperduoda jums jokių teisių, išskyrus teises, kurios jums suteiktos taikomose „Apple“ reikalavimus atitinkančio turinio licencijos sąlygose, ir tai nėra „Apple“ ar kitų autorių teisių savininkų teisių į „Apple“ reikalavimus atitinkantį turinį suteikimas, jų atsisakymas ar kitas apribojimas.

4. Jūs nesate įgalioti diegti „Mac“, kuriame įjungtas kaupimas, su įjungtomis Turinio kaupimo funkcijomis tinkle, kuris jums nepriklauso ar kurio nevaldote (arba kurį naudoti tokiais tikslais neturite teisės) arba leisti pasiekti tokį „Apple“ reikalavimus atitinkantį turinį iš galutinių naudotojų, esančių ne jūsų namuose, įmonėje ar organizacijoje. Jūs sutinkate naudoti Turinio kaupimo funkcijas tik savo asmeniniam, nekomerciniam arba vidiniam naudojimui savo įmonėje ar organizacijoje ir tik čia aiškiai nurodytu būdu. Jūs negalite teikti paslaugų trečiosioms šalims, kurios integruoja arba išnaudoja paslaugas ar informaciją, teikiamą Turinio kaupimo funkcijų, arba bet kokiu būdu naudojasi Turinio kaupimo funkcijomis.

5. Įjungdami „Apple“ programinės įrangos Turinio kaupimo funkcijas, sutinkate, kad „Apple“ galėtų kaupti, stebėti ir saugoti „Apple“ reikalavimus atitinkantį turinį „Mac“, kuriame įjungtas kaupimas, taip pat gali šiuo tikslu rinkti ir naudoti techninę informaciją apie jūsų „Mac“, kuriame įjungtas kaupimas, ir susijusius tinklus, įskaitant, bet neapsiribojant, aparatinės įrangos identifikatorius ir IP adresus. Jūs sutinkate neišjungti, netrukdyti, programiškai nekenkti, apeiti ir kitaip netrukdyti „Apple“ tikrinimo, saugojimo ar autentifikavimo mechanizmams, skaitmeniniam pasirašymui, skaitmeninių teisių valdymui ar kitiems saugos mechanizmams, įdiegtiems „Apple“ programinėje įrangoje, tarnybose, „Apple“ reikalavimus atitinkančiame turinyje, ar kitai „Apple“ programinei įrangai ar technologijom, arba leisti tai daryti kitiems.

6. „Apple“ pasilieka teisę nutraukti „Apple“ reikalavimus atitinkančio turinio kaupimą talpykloje „Mac“ įrenginyje, kuriame įjungtas kaupimas, (pvz., turinys, kurį anksčiau sukaupėte talpykloje, gali tapti nebepasiekiamas tolesniam kaupimui) ir bet kada savo nuožiūra pašalinti visą sukauptą „Apple“ reikalavimus atitinkantį turinį iš „Mac“, kuriuose įjungtas kaupimas, ir tokiu atveju „Apple“ nebus jums už tai atsakinga. Suprantate, kad toks „Apple“ reikalavimus atitinkančio turinio kaupimas gali būti pasiekiamas ne visose šalyse ar regionuose. Bet kuriuo metu galite pašalinti talpykloje sukauptą „Apple“ reikalavimus atitinkantį turinį ir išjungti Turinio kaupimo funkcijas.

I. Nuotolinio darbalaukio jungtys. Pagal šios licencijos sąlygas, nuotoliniu būdu prijungiant kitą kompiuterį ar elektroninį įrenginį (kiekvienas iš jų vadinamas „Įrenginiu“) prie „Apple“ kompiuterio, kuriame veikia „Apple“ programinė įranga (šiame skyriuje, toks „Apple“ prekės ženklo kompiuteris vadinamas „Namų „Mac“), naudojantis „Screen Sharing“ (ekrano bendrinimo) funkcija arba kitomis priemonėmis:

(i) tik vienas (1) įrenginys gali bet kuriuo metu tiesiogiai arba netiesiogiai prisijungti nuotoliniu būdu, kad galėtų valdyti „Apple“ programinės įrangos, kuri veikia ir yra rodoma Namų „Mac“, grafinę darbalaukio sesiją; ir

(ii) pagrįstas įrenginių skaičius vienu metu gali būti prijungtas nuotoliniu būdu tik siekiant vienu metu stebėti tą patį „Apple“ programinės įrangos grafinio darbalaukio seansą, kuris veikia ir yra rodomas „Namų „Mac“, jei jie jokiu būdu nevaldo „Apple“ programinės įrangos; bet

(iii) tik vienas (1) „Apple“ prekės ženklo įrenginys gali tiesiogiai arba netiesiogiai prisijungti vienu metu nuotoliniu būdu, kad valdytų atskirą „Apple“ programinės įrangos grafinio darbalaukio seansą, kuris skiriasi nuo to, kuris veikia ir yra rodomas „Namų „Mac“, ir tokį ryšį galima užmegzti tik naudojant „Apple“ programinės įrangos „Screen Sharing“ (ekrano bendrinimo) funkciją.

Išskyrus 2I arba 3 skyriuose aiškiai nurodytais atvejais, arba išskyrus „Apple“ kitaip leidžiamais atvejais, jūs sutinkate nenaudoti „Apple“ programinės įrangos ar bet kurios jos funkcijos paslaugų biurams, virtualiems kompiuteriams, bendriems terminalams, tarpininkavimo paslaugoms ar kitoms panašioms paslaugoms, neatsižvelgiant į tai, ar tokios paslaugos teikiamos jūsų pačių organizacijoje, ar trečiosioms šalims.

J. Kiti naudojimo apribojimai. Šioje Licencijoje nurodyti leidimai neleidžia jums diegti, naudoti ar paleisti „Apple“ programinės įrangos jokiame ne „Apple“ prekės ženklu pažymėtame kompiuteryje ir leisti tai daryti kitiems asmenims. Jūs sutinkate nešalinti, neslėpti ir nekeisti jokių nuosavybės teisių pastabų (įskaitant pastabas apie prekių ženklus ir autorių teises), kurios gali būti pridėtos arba įtrauktos į „Apple“ programinę įrangą. Išskyrus šios Licencijos sąlygose leidžiamais atvejais arba kitaip „Apple“ leidžiamais atvejais: (i) „Apple“ programine įranga vienu metu gali naudotis tik vienas naudotojas, ir (ii) negalite sudaryti galimybės „Apple“ programine įranga naudotis tinkle, kuriame ją vienu metu galėtų valdyti arba naudoti keli kompiuteriai. Išskyrus 3 dalyje nurodytus atvejus, jūs negalite išsinuomoti, išnuomoti, skolinti, parduoti, platinti ar sublicencijuoti „Apple“ programinės įrangos.

K. Atsarginių duomenų kopija. Galite sukurti tik vieną „Apple“ programinės įrangos kopiją (išskyrus įkrovos ROM kodą ir kitą „Apple“ programinę-aparatinę įrangą, integruotą ar kitaip laikomą „Apple“ prekės ženklo aparatinėje įrangoje) mašininiu būdu nuskaitomu formatu tik kaip atsarginę duomenų kopiją; su sąlyga, kad atsarginėje kopijoje turi būti įtraukti visi autorių teisių arba kiti nuosavybės teisių saugomi pranešimai, esantys originale. „Apple“ įkrovos ROM kodas ir programinė-aparatinė įranga yra skirti naudoti tik „Apple“ prekės ženklo aparatinėje įrangoje. Jūs negalite kopijuoti, modifikuoti ar platinti „Apple“ įkrovos ROM kodo, programinės-aparatinės įrangos ar bet kurių jų dalių.

L. Esamos programinės įrangos perkėlimas. Jei naudojate „Setup/Migration Assistant“ (sąrankos / perkėlimo asistentą) programinei įrangai perkelti iš vieno „Apple“ kompiuterio į kitą „Apple“ kompiuterį, nepamirškite, kad tolesnis originalios programinės įrangos kopijos naudojimas gali būti uždraustas, perkėlus kopiją į kitą kompiuterį, nebent licencijuotą tokios programinės įrangos kopiją jau turite abiejuose kompiuteriuose. Patikrinkite atitinkamas programinės įrangos licencijos sutarčių sąlygas. Trečiųjų šalių programinė įranga ir paslaugos gali būti nesuderinamos su šia „Apple“ programine įranga, o šios „Apple“ programinės įrangos diegimas gali turėti įtakos tokios trečiosios šalies programinės įrangos ar paslaugų prieinamumui ir tinkamumui naudoti.

M. Atvirasis kodas. Tam tikrus „Apple“ programinės įrangos komponentus ir trečiųjų šalių atvirojo kodo programas, įtrauktas į „Apple“ programinę įrangą, „Apple“ teikia arba gali pateikti savo atvirojo kodo svetainėje (https://www.opensource.apple.com/) (toliau – „Atvirojo kodo komponentai“). Galite modifikuoti arba pakeisti tik šiuos Atvirojo kodo komponentus; jei: (i) gautoji modifikuota „Apple“ programinė įranga naudojama jums priklausančiuose arba valdomuose „Apple“ prekės ženklo kompiuteriuose vietoje nemodifikuotos „Apple“ programinės įrangos, jei kiekviename tokiame „Apple“ kompiuteryje yra tinkamai licencijuota „Apple“ programinės įrangos kopija; ir (ii) kitaip laikotės šios licencijos sąlygų ir visų taikomų licencijavimo sąlygų, reglamentuojančių Atvirojo kodo komponentų naudojimą. „Apple“ neprivalo teikti jokios modifikuotos „Apple“ programinės įrangos atnaujinimų, techninės ar kitokios pagalbos ar paslaugų. Jūs aiškiai pripažįstate, kad jei „Apple“ aparatinės įrangos gedimas arba sugadinimas atsiranda dėl „Apple“ programinės įrangos Atvirojo kodo komponentų modifikavimo, tokiems gedimams ar pažeidimams „Apple“ aparatinės įrangos garantija netaikoma.

N. Apgrąžos inžinerija draudžiama. Jums neleidžiama ir jūs sutinkate nekopijuoti (išskyrus atvejus, kai tai aiškiai leidžiama pagal šią Licenciją arba Naudojimo taisykles, jei jos jums taikomos), nedekompiliuoti, nenaudoti apgrąžos inžinerijos, neardyti, nebandyti išvesti šaltinio kodo, neiššifruoti, nemodifikuoti ar nekurti „Apple“ programinės įrangos ar bet kokios „Apple“ programinės įrangos teikiamų Paslaugų, arba bet kurios jų dalies išvestinių kūrinių ir nesuteikti galimybės to daryti kitiems (išskyrus tuos atvejus ir tik tiek, kiek bet koks aukščiau nurodytas apribojimas yra draudžiamas pagal galiojančius įstatymus arba pagal licencijavimo sąlygas, reglamentuojančias Atvirojo kodo komponentų, įtraukto į „Apple“ programinę įrangą, naudojimą).

O. Įstatymų laikymasis. Jūs sutinkate naudoti „Apple“ programinę įrangą ir Paslaugas (kaip nurodyta tolesnėje 6 dalyje) pagal visus galiojančius įstatymus, įskaitant šalies ar regiono, kuriame gyvenate arba kuriame atsisiunčiate ar naudojate „Apple“ programinę įrangą ir Paslaugas, vietinius įstatymus. Taip pat sutinkate nenaudoti „Apple“ programinės įrangos ir paslaugų dirbtiniam turiniui (įskaitant, pavyzdžiui, dirbtinį atvirą ar seksualinį turinį) kurti jokiu būdu, kuris draudžiamas pagal galiojančius įstatymus. „Apple“ programinės įrangos ir paslaugų funkcijos gali būti pasiekiamos ne visomis kalbomis ar visuose regionuose, o kai kurios funkcijos gali skirtis atsižvelgiant į regioną. Kai kurioms „Apple“ programinės įrangos ir paslaugų funkcijoms ar turiniui gali būti taikomos papildomos sąlygos ar apribojimai. Norint naudoti kai kurias „Apple“ programinės įrangos ir paslaugų funkcijas, reikalingas interneto ryšys.

P. Trečiųjų šalių programinė įranga. Jūsų patogumui „Apple“ programinės įrangos pakete „Apple“ suteikia prieigą prie tam tikros trečiųjų šalių programinės įrangos arba paslaugų ir gali ją suteikti kaip naujovinimą, atnaujinimą arba papildymą. Tiek, kiek „Apple“ programinėje įrangoje yra trečiųjų šalių programinės įrangos ar paslaugų arba suteikta prieiga prie jų, „Apple“ nėra aiškiai ar numanomai įpareigota teikti bet kokį techninį ar kitokį tokios programinės įrangos ar paslaugų aptarnavimą. Dėl techninės pagalbos ir klientų aptarnavimo, susijusio su atitinkama programine įranga, paslauga ir (arba) produktais, tiesiogiai kreipkitės į jų programinės įrangos tiekėją, gamintoją arba paslaugų teikėją.

Q. „Apple“ programinės įrangos pakeitimai. „Apple“ programinė įranga periodiškai tikrins, ar „Apple“ išleido „Apple“ programinės įrangos pakeitimų. Jei pakeitimų yra, pakeitimas gali būti atsisiųstas ir įdiegtas jūsų kompiuteryje ir, jei taikoma, išoriniuose įrenginiuose automatiškai. Naudodami „Apple“ programinę įrangą sutinkate, kad „Apple“ gali atsisiųsti ir įdiegti automatinius „Apple“ programinės įrangos pakeitimus jūsų kompiuteryje ir išoriniuose įrenginiuose. Galite bet kuriuo metu išjungti automatinį operacinės sistemos atnaujinimų ir Greito reagavimo į saugos grėsmes diegimą, pakeisdami nuostatas, esančias dalyje „System Settings“ (sistemos nuostatos) > „Software Update“ (programinės įrangos atnaujinimas) > „Advanced“ (išplėstinis).

R. Sistemos simboliai. Atsižvelgdami į šios licencijos nuostatas ir sąlygas, galite naudoti „Genmoji“ ir „Memoji“ simbolius, įtrauktus į „Apple“ programinę įrangą arba ja sukurtus (toliau – Sistemos simboliai): (i) naudodami „Apple“ programinę įrangą; ir (ii) norėdami kurti savo originalų turinį ir projektus asmeniniam nekomerciniam naudojimui. Ši licencija neleidžia kitaip naudoti Sistemos simbolių, įskaitant (bet neapsiribojant) bet kurio Sistemos simbolio naudojimą, atkūrimą, rodymą, atlikimą, leidimą, publikavimą ar platinimą pelno siekiančiame, pelno nesiekiančiame, viešojo dalijimosi ar komerciniame kontekste.

3. Leidžiamų kūrėjų paslaugų nuoma.
A. Nuoma. Galite išnuomoti arba subnuomoti galiojančią licencijuotą visos „Apple“ programinės įrangos versiją asmeniui ar organizacijai (kiekvienas iš jų – „Nuomininkas“), jei laikomasi visų toliau nurodytų sąlygų: 

(i) išnuomota „Apple“ programinė įranga turi būti naudojama tik siekiant suteikti Leidžiamas kūrėjų paslaugas, o kiekvienas Nuomininkas turi peržiūrėti ir sutikti laikytis šios licencijos sąlygų;

(ii) kiekvienas nuomos laikotarpis turi trukti ne trumpiau kaip dvidešimt keturias (24) valandas iš eilės; 

(iii) nuomos laikotarpiu „Apple“ programine įranga ir „Apple“ prekės ženklo aparatine įranga, kurioje ji įdiegta, gali išskirtinai naudotis ir valdyti tik Nuomininko galutinis naudotojas, bet jūs kaip „Apple“ programinę įrangą nuomojanti šalis („Nuomotojas“) galite teikti administracinį „Apple“ programinės įrangos palaikymą; ir 

(iv) prieš naudodamas „Apple“ programinę įrangą, Nuomininko galutinis naudotojas privalo peržiūrėti ir sutikti su sąlygomis, taikomomis bet kokiai iš anksto „Apple“ programinėje įrangoje įdiegtai programinei įrangai, įskaitant, bet neapsiribojant, „Apple“ „Xcode“ kūrėjo programinę įrangą ir bet kurią kitą „Apple“ ar trečiosios šalies programinę įrangą.

Šiame 3 skyriuje: (A) Nuomininko galutinio naudotojas – tai nuomininkas, kuris yra galutinis naudotojas, kuris nuomojamą „Apple“ programinę įrangą naudoja tik Leidžiamoms kūrėjų paslaugoms; ir (B) Leidžiamos kūrėjų paslaugos – tai nuolatinės integravimo paslaugos, įskaitant, bet neapsiribojant, programinės įrangos kūrimą, programinės įrangos kūrimą iš kodo, automatizuotą testavimą programinės įrangos kūrimo metu ir būtinų kūrėjų įrankių naudojimą tokiai veiklai palaikyti. Kiekvienas nuomotojas privalo iš anksto pranešti „Apple“ prieš išnuomodamas arba subnuomodamas „Apple“ programinę įrangą pagal šį 3 skyrių, susisiekdamas su „Apple“ ryšių su kūrėjais tarnyba (https://developer.apple.com/contact/macos-license/).

B. Subnuomojimas. Nuomininkas gali toliau išnuomoti „Apple“ programinę įrangą pagal šį 3 skyrių, jei toks Nuomininkas laikosi visų šio 3 skyriaus sąlygų. Nuomininkas, išnuomojantis „Apple“ programinę įrangą (kuris pagal šį 3 skyrių taip pat laikomas Nuomotoju), nuomos laikotarpiu turi visiškai atsisakyti „Apple“ programinės įrangos ir „Apple“ prekės ženklo aparatinės įrangos, kurioje ji įdiegta, naudojimo ir valdymo.

C. Vykdymo užtikrinimas. Nuomotojas yra atsakingas: (i) užtikrinti, kad kiekvienas Nuomininkas laikytųsi šio 3 skyriaus reikalavimų; (ii) užtikrinti, kad kiekvienas Nuomininkas sutiktų su visomis taikomomis licencijos sąlygomis; ir (iii) padėti „Apple“ užtikrinti, kad jų būtų laikomasi. Jei Nuomininkas pažeidžia šią Licenciją arba kitas taikomas „Apple“ licencijos sąlygas, jo teisės naudoti „Apple“ programinę įrangą automatiškai nustoja galioti ir jūs sutinkate nedelsiant nutraukti tokį Nuomininko „Apple“ programinės įrangos naudojimą, sužinoję apie tokį pažeidimą arba gavę raštišką „Apple“ pranešimą apie tokį pažeidimą.

D. Virtualizacija. Kiekvienai „Apple“ programinės įrangos kopijai, kuri yra nuomojama pagal šį 3 skyrių, nuomotojas arba nuomininkas (bet ne abu) gali diegti, naudoti ir paleisti papildomas „Apple“ programinės įrangos kopijas ar egzempliorius virtualiose operacinės sistemos aplinkose pagal 2B (iii) skyrių, su sąlyga, kad Nuomotojas gali virtualizuoti tik vieną „Apple“ programinės įrangos egzempliorių arba kopiją kaip teikimo priemonę, siekdamas suteikti Nuomininkui prieigą prie „Apple“ programinės įrangos ir naudoti ją pagal šio 3 skyriaus sąlygas. 

E. Sistemos konfigūracija. Jei esate Nuomininkas, sutinkate, kad „Apple“ programinė įranga gali būti sukonfigūruota Nuomotojo, kuris jums išnuomoja „Apple“ programinę įrangą, įskaitant „Analytics“, „Location Services“ ir kitų su saugumu, privatumu ir duomenų rinkimo funkcijomis susijusių nuostatų rinkimą. Jūs pripažįstate ir sutinkate, kad „Apple“ nėra atsakinga už Nuomotojo atliktą „Apple“ programinės įrangos konfigūraciją.

4. Perdavimas.
A. Jei „Apple“ programinę įrangą iš anksto įdiegėte „Apple“ prekės ženklo aparatinėje įrangoje arba „Apple“ programinės įrangos licenciją gavote iš „Mac App Store“ arba atnaujinę programinę įrangą, galite vieną kartą visam laikui perduoti visas „Apple“ programinės įrangos (originalia forma, kaip ją suteikė „Apple“) licencijos teises kitai šaliai, jei: (i) „Apple“ programinė įranga perduodama kartu su „Apple“ prekės ženklo aparatine įranga; (ii) perduodami privalote atiduoti savo Įrenginį ir visą „Apple“ programinę įrangą, įskaitant visas jos dalis ir šią licenciją; (iii) negalite pasilikti „Apple“ programinės įrangos kopijų ar jų dalių, įskaitant kopijas, saugomas kompiuteryje ar kitame saugojimo įrenginyje; ir (iv) šalis, gaunanti „Apple“ programinę įrangą, turi perskaityti ir sutikti su šios Licencijos sąlygomis. Taikant šią Licenciją, jei „Apple“ pateikia „Apple“ programinės įrangos atnaujinimą (pvz., iš 10.14 versijos į 10.14.1 versiją), naujinimas laikomas „Apple“ programinės įrangos dalimi ir negali būti perkeltas atskirai nuo neatnaujintos „Apple“ programinės įrangos.

B. Jūs negalite perduoti jokios „Apple“ programinės įrangos, kuri buvo modifikuota arba pakeista pagal 2M skyrių. Visi „Apple“ programinės įrangos komponentai pateikiami kaip rinkinio dalis ir negali būti atskirti nuo rinkinio ir platinami kaip atskiros programos. Turėkite omenyje, kad „Apple“ programinė įranga, pateikta kartu su konkrečiu „Apple“ prekės ženklo aparatinės įrangos produktu, gali neveikti kituose „Apple“ prekės ženklo aparatinės įrangos modeliuose.

C. Bet kuri „Apple“ programinės įrangos kopija, kurią „Apple“ gali pateikti reklamos, vertinimo, diagnostikos arba atkūrimo tikslais, gali būti naudojama tik tokiems tikslams ir negali būti perparduota ar perduota.

D. „Apple“ gali bet kada ir be išankstinio įspėjimo perleisti visą arba dalį šios licencijos arba visas su ja susijusias teises ar įsipareigojimus bet kuriai „Apple“ antrinei įmonei.

5. Sutikimas naudoti duomenis. Kai kurioms funkcijoms, pvz., „Analytics“, „Location Services“, „Siri“, „Dictation“ ir „Spotlight“, gali reikėti informacijos iš jūsų kompiuterio, kad jos galėtų vykdyti atitinkamas funkcijas. Kai įjungiate arba naudojate šias funkcijas, bus pateikiama išsamesnė informacija apie tai, kokia informacija siunčiama „Apple“ ir kaip ši informacija gali būti naudojama. Daugiau sužinosite apsilankę https://www.apple.com/lt/privacy/. Jūsų informacija visada tvarkoma laikantis „Apple“ privatumo politikos, su kuria galima susipažinti adresu: https://www.apple.com/lt/legal/privacy/.

6. „Apple“ programinė įranga, Paslaugos ir Trečiųjų šalių medžiaga.
A. Bendroji informacija. „Apple“ programinė įranga gali suteikti prieigą prie „Apple“ „iTunes Store“, „Mac App Store“, „Apple Books“, „Game Center“, „iCloud“, „Maps“, „News“, „+“ ir kitų „Apple“ bei trečiųjų šalių paslaugų ir svetainių (kartu ir atskirai – Paslaugos). Norint naudoti šias Paslaugas, būtina prieiga prie interneto, taip pat kai kurioms Paslaugoms gali reikėti „Apple“ paskyros arba sutikimo su papildomomis sąlygomis, be to, gali būti taikomi papildomi mokesčiai. Naudodami šią programinę įrangą su „Apple“ paskyra arba kitomis „Apple“ Paslaugomis, sutinkate su taikomomis paslaugų teikimo sąlygomis, pvz., naujausiomis „Apple“ medijos paslaugų sąlygomis, taikomomis šaliai ar regionui, kuriame pasiekiate naudojatės šiomis Paslaugomi. Jas galite peržiūrėti ir su jomis susipažinti adresu https://www.apple.com/lt/legal/internet-services/itunes/.

B. Jei prisiregistruojate prie „iCloud“, kai kurias „iCloud“ funkcijas, pvz., „iCloud Drive“, „Shared Albums“ ir „Find My“, galima pasiekti tiesiai „Apple“ programinėje įrangoje. Jūs suprantate, kad naudojimuisi „iCloud“ ir šiomis funkcijomis taikomos naujausios paslaugos „iCloud“ sąlygos, kurias galite peržiūrėti ir su jomis susipažinti adresu https://www.apple.com/legal/internet-services/icloud/lt/terms.html.

C. Programos „News“ turinys. Programoje „News“ pasiekiamas turinys skirtas tik asmeniniam, nekomerciniam naudojimui, jums neperleidžiamos jokios su turiniu susijusios nuosavybės teisės ir jums be apribojimų nesuteikiamos jokios komercinio ar reklaminio tokio turinio naudojimo teisės.

D. „Maps“. „Apple“ programinės įrangos žemėlapių paslauga ir funkcijos („Maps“), įskaitant žemėlapio duomenų aprėptį, gali skirtis, atsižvelgiant į regioną. Kai įjungiate arba naudojate „Maps“ (žemėlapiai), bus pateikiama išsamesnė informacija apie tai, kokia informacija siunčiama „Apple“ ir kaip ši informacija gali būti naudojama. Jūs suprantate, kad naudojimuisi „Maps“ taikomos naujausios paslaugos „Maps“ sąlygos, kurias galite peržiūrėti ir su jomis susipažinti programos „Maps“ šoninėje juostoje.

E. Jūs suprantate, kad naudodami bet kokią „Apple“ programinę įrangą ir paslaugas, galite susidurti su turiniu, kuris gali būti laikomas įžeidžiančiu, nepadoriu ar prieštaringu ir kuris gali būti arba negali būti vertinamas kaip nešvankus, ir kad atliekant bet kokią paiešką ar įvedant konkretų URL, gali būti automatiškai ir netyčia generuojamos nuorodos į nepageidaujamą medžiagą. Nepaisant to, jūs sutinkate prisiimti visą atsakomybę už naudojimąsi „Apple“ programine įranga ir Paslaugomis ir kad „Apple“, jos dukterinės bendrovės, agentai, subjektai arba licenciarai nebus atsakingi jums, jei turinys bus įžeidžiantis, nepadorus arba prieštaringas.

F. Kai kurioje „Apple“ programinėje įrangoje ir Paslaugose gali būti rodomas, įtrauktas ar prieinamas trečiųjų šalių turinys, duomenys, informacija, programos ar medžiaga (toliau – Trečiųjų šalių medžiaga) arba pateikiamos nuorodos į tam tikras trečiųjų šalių svetaines. Naudodamiesi „Apple“ programine įranga ir Paslaugomis, suprantate ir sutinkate, kad „Apple“ nebus atsakinga už turinio tikslumo, išsamumo, naujumo, tinkamumo, autorių teisių atitikties, teisėtumo, padorumo, kokybės arba kitų aspektų, pvz., Trečiųjų šalių medžiagos arba svetainių, tikrinimą ir vertinimą. „Apple“, jos pareigūnai, filialai ir su ja susijusios įmonės neužtikrina ar neskatina ir nenumano bei neprisiima jokių įsipareigojimų arba atsakomybės jums ar kitiems asmenims už trečiųjų šalių Paslaugas, Trečiųjų šalių medžiagą arba svetaines ar už kitą trečiųjų šalių medžiagą, produktus arba paslaugas. Trečiųjų šalių medžiaga ir nuorodos į kitas svetaines pateikiamos tik tam, kad būtų patogiau jas peržiūrėti.

G. Nei „Apple“, nei bet kuris jos turinio teikėjas negarantuoja „Apple“ programinėje įrangoje ir Paslaugose rodomos pagrindinės informacijos, buvimo vietos duomenų, sveikatos informacijos ar bet kokių kitų duomenų prieinamumo, tikslumo, išsamumo, patikimumo ar savalaikiškumo. Bet kokios „Apple“ programinės įrangos ir Paslaugų teikiama finansinė informacija teikiama tik bendraisiais informaciniais tikslais ir ja negalima remtis ieškant investavimo patarimo. Prieš atlikdami bet kokias vertybinių popierių operacijas, remdamiesi informacija, gauta iš „Apple“ programinės įrangos ir Paslaugų, pasikonsultuokite su finansų ar vertybinių popierių specialistu, turinčiu teisinę kvalifikaciją teikti finansines arba vertybinių popierių konsultacijas jūsų šalyje ar regione. Prieš naudodami ar bendrindami „Apple“ programinės įrangos ir Paslaugų išvestį, turėtumėte įvertinti dirbtinio intelekto sukurtų rezultatų tikslumą ir tinkamumą jūsų naudojimo atvejams ir, jei reikia, juos turėtų patikrinti žmogus. Buvimo vietos duomenys, kuriuos teikia bet kuri „Apple“ programinė įranga ir Paslaugos, įskaitant paslaugą „Apple Maps“, pateikiami tik pagrindiniais navigacijos ir (arba) maršruto planavimo tikslais, todėl jie neskirti remtis tais atvejais, kai reikalinga tiksli buvimo vietos informacija arba kai klaidingi, netikslūs, vėluojantys ar neišsamūs buvimo vietos duomenys gali lemti mirtį, asmens sužalojimą arba turto sugadinimą ar žalą aplinkai. Jūs sutinkate, kad paslaugos „Maps“ (žemėlapiai) pateikti rezultatai gali skirtis nuo realaus kelio ar kraštovaizdžio sąlygų dėl veiksnių, kurie lemia „Maps“ (žemėlapiai) duomenų tikslumą, pvz., oro, kelio ir eismo sąlygos, geopolitiniai įvykiai ir kt. Siekdami pasirūpinti savo saugumu, visada atkreipkite dėmesį į kelio ženklus ir esamas kelio sąlygas. Laikykitės saugios vairavimo praktikos ir eismo taisyklių bei atkreipkite dėmesį, kad maršruto nurodymai keliaujant dviračiais ir pėsčiomis gali vesti ne vien tam skirtais takais.

H. Perduodami bet kokį turinį, naudodamiesi „Apple“ programine įranga ir Paslaugomis, jūs patvirtinate, kad turite visas tokio turinio teises arba turite leidimą arba jums yra teisiškai leidžiama perduoti tokį turinį ir kad toks turinys nepažeidžia jokių paslaugų teikimo sąlygų, taikomų „Apple“ programinei įrangai ir Paslaugoms. Jūs sutinkate, kad „Apple“ programinėje įrangoje ir Paslaugose yra nuosavybės teisėmis saugomo turinio, informacijos ir medžiagos, kuri priklauso „Apple“, svetainės savininkui ar jų licenciarams ir kurią saugo taikomi intelektinės nuosavybės ir kiti įstatymai, įskaitant, bet neapsiribojant, autorių teises. Jūs sutinkate, kad tokio nuosavybės teise saugomo turinio, informacijos ar medžiagos nenaudosite kitaip, nei leidžia naudoti „Apple“ programinė įranga ir Paslaugos arba bet kokiu būdu, kuris prieštarauja šios Licencijos sąlygoms arba pažeidžia bet kokias trečiosios šalies „Apple“ intelektinės nuosavybės teises. Jokios „Apple“ programinės įrangos ir Paslaugų dalies negalima atkurti jokia forma ar priemonėmis. Jūs sutinkate jokiu būdu nekeisti, nenuomoti, neskolinti, neparduoti, neplatinti ir nekurti išvestinių kūrinių, grįstų „Apple“ programine įranga ir Paslaugomis, ir jokiu būdu neišnaudoti „Apple“ programinės įrangos ir Paslaugų, įskaitant, bet neapsiribojant, naudojimąsi „Apple“ programine įranga ir Paslaugomis kompiuteriniams virusams, kirminams, Trojos arkliams ar kitoms kenkėjiškoms programoms perduoti arba įsilaužti ar apkrauti tinklo pajėgumus. Be to, sutinkate jokiu būdu nenaudoti „Apple“ programinės įrangos ir Paslaugų siųsti nepageidaujamam turiniui, apgaulei, priekabiavimui, piktnaudžiavimui, persekiojimui, grasinimui, šmeižtui ar kitokiam kitų trečiųjų šalių teisių pažeidimui, ir kad „Apple“ jokiu būdu nėra atsakinga už tokį naudojimą ir už bet kokius priekabius, grasinančius, šmeižiančius, įžeidžiančius, pažeidžiančius ar neteisėtus pranešimus ar žinutes, kurias galite gauti naudodami bet kokią „Apple“ programinę įrangą ir Paslaugas.

I. Kai kuri „Apple“ programinė įranga, Paslaugos ir Trečiųjų šalių medžiaga gali būti neteikiama visomis kalbomis arba visose šalyse ar regionuose. „Apple“ negarantuoja, kad tokia „Apple“ programinė įranga, Paslaugos ir Trečiųjų šalių medžiaga bus tinkama arba prieinama naudoti bet kurioje konkrečioje vietovėje. Jei nuspręsite naudoti tokią „Apple“ programinę įrangą, Paslaugas ar Trečiųjų šalių medžiagą, tai darysite savo iniciatyva ir būsite atsakingi už tai, kad būtų laikomasi taikomų įstatymų, įskaitant, bet neapsiribojant, galiojančius vietinius įstatymus ir privatumo bei duomenų rinkimo įstatymus. „Apple“ ir jos licencijos išdavėjai pasilieka teisę bet kuriuo metu be įspėjimo pakeisti, laikinai sustabdyti, pašalinti arba išjungti prieigą prie bet kurios „Apple“ programinės įrangos ir Paslaugų (ar bet kurios jų dalies). „Apple“ jokiu atveju nebus atsakinga už prieigos prie bet kurios tokios „Apple“ programinės įrangos ir Paslaugų pašalinimą arba išjungimą. „Apple“ taip pat gali bet kokiu atveju taikyti „Apple“ programinės įrangos ir Paslaugų naudojimo arba prieigos apribojimus be išankstinio įspėjimo ir be jokių įsipareigojimų.

7. Nutraukimas. Ši licencija galioja iki jos galiojimo pabaigos. Jei nesilaikysite šios licencijos sąlygos (-ų), jūsų teisės pagal šią Licenciją bus automatiškai panaikintos arba nustos galioti be „Apple“ įspėjimo. Pasibaigus šiai licencijai, nebegalėsite naudotis „Apple“ programine įranga ir sunaikinsite visas pilnas ar dalines „Apple“ programinės įrangos kopijas. Šios Licencijos 5, 6, 7, 8, 9, 11, 12 ir 13 skyriai lieka galioti ir po jos nutraukimo.

8. Garantijos atsisakymas.
A. Jei esate klientas, kuris yra vartotojas (asmuo, naudojantis „Apple“ programinę įrangą ne darbui, verslui ar profesinei veiklai), gyvenamosios vietos šalyje galite turėti teisėtų teisių, kurios draudžia jums taikyti toliau nurodytus apribojimus. Tokiu atveju, jie jums nebus taikomi. Noredami sužinoti daugiau apie teises, turėtumėte susisiekti su vietine vartotojų konsultavimo organizacija ir peržiūrėti Jurisdikcinį priedą. 

B. JŪS AIŠKIAI PATVIRTINATE IR SUTINKATE, KAD TIEK, KIEK LEIDŽIA GALIOJANTYS ĮSTATYMAI, UŽ NAUDOJIMĄSI „APPLE“ PROGRAMINE ĮRANGA IR BET KOKIOMIS PASLAUGOMIS, KURIAS TEIKIA ARBA KURIOS YRA PASIEKIAMOS „APPLE“ PROGRAMINE ĮRANGA, BŪSITE ATSAKINGI TIK JŪS PATYS IR VISA ATSAKOMYBĖ UŽ PATENKINAMĄ KOKYBĘ, TIKSLUMĄ IR PASTANGAS TENKA TIK JUMS.

C. KIEK LEIDŽIA GALIOJANTYS ĮSTATYMAI, „APPLE“ PROGRAMINĖ ĮRANGA IR PASLAUGOS TEIKIAMOS „TOKIOS, KOKIOS YRA“ IR „TOKIOS, KOKIOS PRIEINAMOS“, SU VISAIS GEDIMAIS IR BE JOKIŲ GARANTIJŲ, O „APPLE“ IR „APPLE“ LICENCIJŲ IŠDAVĖJAI (8 IR 9 SKIRSNIUOSE KARTU VADINAMI „APPLE“) ATSISAKO VISŲ GARANTIJŲ IR SĄLYGŲ, SUSIJUSIŲ SU „APPLE“ PROGRAMINE ĮRANGA IR PASLAUGOMIS, IŠREIKŠTŲ, NUMANOMŲ ARBA ĮSTATYMAIS NUSTATYTŲ, ĮSKAITANT, BET NEAPSIRIBOJANT, NUMANOMAS PARDAVIMO, PATENKINAMOS KOKYBĖS, TINKAMUMO KONKREČIAM TIKSLUI, TIKSLUMO, SAVALAIKIŠKUMO IR TREČIŲJŲ ŠALIŲ TEISIŲ NEPAŽEIDŽIAMUMO GARANTIJAS IR SĄLYGAS.

D. „APPLE“ NEGARANTUOJA, KAD JUMS NIEKAS NEKLIUDYS MĖGAUTIS „APPLE“ PROGRAMINE ĮRANGA IR PASLAUGOMIS, KAD „APPLE“ PROGRAMINĖ ĮRANGA AR JOS TEIKIAMOS PASLAUGOS ATITIKS JŪSŲ REIKALAVIMUS, KAD „APPLE“ PROGRAMINĖ ĮRANGA IR PASLAUGOS VEIKS NEPERTRAUKIAMAI IR BE KLAIDŲ, KAD VISOS PASLAUGOS BUS TEIKIAMOS NUOLAT, KAD „APPLE“ PROGRAMINĖS ĮRANGOS ARBA PASLAUGŲ DEFEKTAI BUS PAŠALINTI AR KAD „APPLE“ PROGRAMINĖ ĮRANGA ARBA PASLAUGOS BUS SUDERINAMOS AR VEIKS SU BET KURIA TREČIOSIOS ŠALIES PROGRAMINE ĮRANGA, PROGRAMOMIS AR TREČIŲJŲ ŠALIŲ PASLAUGOMIS. ŠIOS „APPLE“ PROGRAMINĖS ĮRANGOS DIEGIMAS GALI TURĖTI ĮTAKOS TREČIŲJŲ ŠALIŲ PROGRAMINĖS ĮRANGOS, PROGRAMŲ AR TREČIŲJŲ ŠALIŲ PASLAUGŲ, TAIP PAT IR „APPLE“ PRODUKTŲ BEI PASLAUGŲ, PRIEINAMUMUI IR NAUDOJIMUI.

E. JŪS TAIP PAT PRIPAŽĮSTATE, KAD „APPLE“ PROGRAMINĖ ĮRANGA IR PASLAUGOS NĖRA SKIRTOS AR TINKAMOS NAUDOTI SITUACIJOSE AR APLINKOJE, KURIOSE „APPLE“ PROGRAMINĖS ĮRANGOS AR PASLAUGŲ TEIKIAMO TURINIO, DUOMENŲ ARBA INFORMACIJOS TRIKTYS IR VĖLAVIMAS AR KLAIDOS AR NETIKSLUMAI GALI SUKELTI MIRTĮ, ASMENS SUŽALOJIMĄ ARBA SUNKIĄ FIZINĘ AR APLINKOS ŽALĄ, ĮSKAITANT, BE APRIBOJIMŲ, BRANDUOLINIŲ ĮRENGINIŲ, ORLAIVIŲ NAVIGACIJOS AR RYŠIŲ SISTEMŲ, ORO EISMO VALDYMO, GYVYBĖS PALAIKYMO AR GINKLŲ SISTEMŲ VEIKIMĄ.

F. JOKIA ŽODINĖ ARBA RAŠYTINĖ APPLE ARBA APPLE ĮGALIOTO ATSTOVO SUTEIKTA INFORMACIJA ARBA PATARIMAS NESUKURIA JOKIOS GARANTIJOS. JEI „APPLE“ PROGRAMINĖ ĮRANGA AR PASLAUGOS YRA SU DEFEKTAIS, JŪS ATLYGINATE VISAS REIKALINGO APTARNAVIMO, REMONTO ARBA TAISYMO IŠLAIDAS. KAI KURIOS JURISDIKCIJOS NELEIDŽIA NUMANOMŲ GARANTIJŲ ATMETIMO ARBA VARTOTOJŲ TEISĖS AKTAIS NUSTATYTŲ TEISIŲ APRIBOJIMŲ, TODĖL ANKSČIAU PATIEKTAS ATMETIMAS IR APRIBOJIMAI JUMS GALI BŪTI NETAIKOMI.

9. Įsipareigojimo apribojimas. JEI ŠIOJE LICENCIJOJE NENUMATYTA KITAIP, TIEK, KIEK NEDRAUDŽIA GALIOJANTYS ĮSTATYMAI, APPLE, JOS FILIALAI, AGENTAI ARBA SUBJEKTAI JOKIU ATVEJU NEBUS ATSAKINGI UŽ ASMENS SUŽALOJIMĄ ARBA BET KOKIĄ NETYČINĘ, SPECIALIĄJĄ, NETIESIOGINĘ ARBA PASEKMINĘ ŽALĄ, ĮSKAITANT, BET NEAPSIRIBOJANT, ŽALĄ DĖL PELNO NUOSTOLIŲ, DUOMENŲ SUGADINIMO ARBA PRARADIMO, NEPAVYKUSIO DUOMENŲ AR INFORMACIJOS PERDAVIMO ARBA GAVIMO (ĮSKAITANT, BET NEAPSIRIBOJANT, MARŠRUTO NUORODAS, UŽDUOTIS IR MEDŽIAGĄ), VERSLO VEIKLOS SUTRIKDYMO ARBA BET KOKIĄ KOMERCINĘ ŽALĄ ARBA NUOSTOLIUS, SUKELTUS ARBA SUSIJUSIUS SU „APPLE“ PROGRAMINĖS ĮRANGOS ARBA PASLAUGŲ, ARBA TREČIOSIOS ŠALIES PROGRAMINĖS ĮRANGOS ARBA PASLAUGŲ, SUSIJUSIŲ SU ŠIA PASLAUGA, NAUDOJIMU ARBA NEMOKĖJIMU NAUDOTIS, NEATSIŽVELGIANT Į JŲ PRIEŽASTĮ, NEPAISANT ATSAKOMYBĖS TEORIJOS (SUTARTIES, DELIKTO AR PAN.), IR NET JEI APPLE BUVO ĮSPĖTA APIE ŠIOS ŽALOS GALIMYBĘ. KAI KURIOS JURISDIKCIJOS NELEIDŽIA ATSISAKYTI ARBA APRIBOTI ATSAKOMYBĘ UŽ ASMENS SUŽALOJIMĄ ARBA NETYČINĘ ARBA PASEKMINĘ ŽALĄ, TODĖL ŠIS APRIBOJIMAS JUMS GALI BŪTI NETAIKOMAS. Jokiu atveju „Apple“ atsakomybė jums už bet kokią žalą (išskyrus reikalaujamą galiojančių įstatymų dėl asmens sužalojimo) neviršys dviejų šimtų penkiasdešimties dolerių (250,00 USD) sumos. Išdėstyti apribojimai galios, net jei nurodyta teisės gynimo priemonė neatitinka jos esminio tikslo. 

10. Eksporto kontrolė. Negalite naudoti, kitaip eksportuoti ar pakartotinai eksportuoti „Apple“ programinės įrangos, išskyrus atvejus, kai tai leidžia Jungtinių Valstijų įstatymai ir jurisdikcijos, kurioje įsigyta „Apple“ programinė įranga, įstatymai. Ypač (tačiau be apribojimų) „Apple“ programinės įrangos negalima eksportuoti arba pakartotinai eksportuoti (a) į šalis, kurioms JAV taiko embargą; (b) bet kokiam asmeniui, įtrauktam į JAV Iždo departamento Specialiai paskirtųjų piliečių (angl. „Specially Designated Nationals“) sąrašą arba JAV Komercijos departamento Nepageidaujamų asmenų sąrašą (angl. „Denied Person’s List“) arba Subjektų sąrašą (angl. „Entity List“) arba bet kuriuos kitus apribotųjų šalių sąrašus. Naudodami „Apple“ programinę įrangą pripažįstate ir garantuojate, kad nesate tokioje šalyje ir nesate įtraukti į kurį nors iš šių sąrašų. Taip pat sutinkate, kad nenaudosite „Apple“ programinės įrangos bet kokiais tikslais, kuriuos draudžia JAV įstatymai, įskaitant (be apribojimo) raketų, branduolinių, cheminių ar biologinių ginklų kūrimą, ar gaminimą.

11. Vyriausybės galutiniai vartotojai, HIPAA reglamentuojami subjektai bei verslo partneriai
A. Vyriausybės galutiniai naudotojai. „Apple“ programinė įranga ir susijusi dokumentacija yra „komerciniai produktai“, kaip šis terminas apibrėžtas 48 C.F.R. §2.101, kuriuos sudaro „Komercinė kompiuterių programinė įranga“ ir „Komercinės kompiuterių programinės įrangos dokumentacija“, kaip tokie terminai vartojami 48 C.F.R. §12.212 arba 48 C.F.R. §227.7202, jei taikoma. Remiantis Federalinių taisyklių kodekso 48 C.F.R. skyriaus dalimi 12.212 arba Federalinių taisyklių kodekso 48 C.F.R. skyrių dalimis 227.7202-1 – 227.7202-4, jei taikoma, Komercinė kompiuterių programinė įranga ir Komercinės kompiuterių programinės įrangos dokumentacija yra licencijuojamos galutiniams naudotojams iš JAV vyriausybės a) tik kaip komerciniai produktai ir b) tik su tomis teisėmis, kurios suteikiamos visiems kitiems galutiniams naudotojams pagal čia pateiktas sąlygas. Nepublikuotos teisės saugomos pagal Jungtinių Valstijų autorių teisių įstatymus.

B. HIPAA reglamentuojami subjektai ir verslo partneriai. Jei esate HIPAA reglamentuojamas subjektas arba verslo partneris, nenaudosite „Apple“ programinės įrangos, „Apple“ paslaugų ar bet kurio jų komponento ar funkcijos, kad sukurtumėte, gautumėte, tvarkytumėte ar perduotumėte bet kokią slaptą, individualiai identifikuojamą sveikatos informaciją, įskaitant apsaugotą sveikatos informaciją, arba nenaudosite „Apple“ programinės įrangos ar „Apple“ paslaugų jokiu būdu, dėl kurio „Apple“ (arba bet kuri „Apple“ dukterinė įmonė) taptų jūsų arba bet kurios trečiosios šalies verslo partneriu. Šiame skyriuje vartojamos sąvokos turi tą pačią reikšmę, kaip apibrėžta 45 CFR §160.103.

12. Valdantis įstatymas ir atskiriamumas. Ši licencija yra grįsta ir jai taikomi Kalifornijos valstijos įstatymai, išskyrus jų konfliktų teisės principus. Šiai Licencijai netaikoma Jungtinių Tautų konvencija dėl Tarptautinio prekių pardavimo sutarčių – jos taikymo aiškiai atsisakoma. Jei esate Jungtinėje Karalystėje gyvenantis vartotojas, šiai Licencijai bus taikomi jūsų gyvenamosios vietos jurisdikcijos įstatymai. Jei kompetentingos jurisdikcijos teismas dėl kokių nors priežasčių nusprendžia, kad kuri nors nuostata arba jos dalis yra neįgyvendinama, likusios šios Licencijos sąlygos liks galioti kaip numatyta.

13. Visa sutartis, pagrindinė kalba. Ši licencija sudaro visą jūsų ir „Apple“ sutartį, susijusią su „Apple“ programine įranga, ir pakeičia bet kokį ankstesnį ar tuo pačiu metu pasiektą susitarimą dėl to paties dalyko. Joks šios licencijos pakeitimas ar modifikavimas nebus įpareigojantis, nebent jis bus pateiktas raštiškai ir pasirašytas „Apple“. Bet kuris šios Licencijos vertimas pateikiamas dėl vietinių reikalavimų, bet kilus ginčui tarp versijos anglų kalba ir versijų ne anglų kalba, šios Licencijos leidimas anglų kalba bus taikomas tiek, kiek Jūsų jurisdikcijoje tai nedraudžia vietiniai įstatymai.

14. Trečiųjų šalių patvirtinimai.
A. „Apple“ programinės įrangos dalyse gali būti naudojama trečiųjų šalių programinė įranga ir kita autorių teisių saugoma medžiaga arba gali ją apimti. Tokios medžiagos patvirtinimai, licencijavimo sąlygos ir atsisakymai yra pateikti elektroninėje „Apple“ programinės įrangos dokumentacijoje, o Jūsų naudojimąsi tokia medžiaga reglamentuoja atitinkamos jų sąlygos. „Google“ saugaus naršymo paslaugai taikomos „Google“ paslaugų teikimo sąlygos (https://www.google.com/intl/en/policies/terms/) ir „Google“ privatumo politika (https://www.google.com/intl/en/policies/privacy/).

B. Tam tikros programinės įrangos bibliotekos ir kita trečiųjų šalių programinė įranga, įtraukta į „Apple“ programinę įrangą, yra nemokama programinė įranga ir licencijuojama pagal GNU bendrosios viešosios licencijos (GPL) arba GNU bibliotekos / mažosios bendrosios viešosios licencijos (LGPL) sąlygas. Galite gauti visą mašininiu būdu nuskaitomą tokios nemokamos programinės įrangos šaltinio kodo kopiją pagal GPL arba LGPL sąlygas, visiškai nemokamai, išskyrus laikmenos, siuntimo ir tvarkymo išlaidas, raštiškai kreipęsi į „Apple“ adresu opensource@apple.com. GPL / LGPL programinė įranga platinama viliantis, kad ji bus naudinga, tačiau BE JOKIOS GARANTIJOS, netaikant net netiesioginės garantijos, kad ji gali būti tinkama PARDUOTI arba TINKAMA KONKREČIAM TIKSLUI. GPL ir LGPL kopija pridedama prie „Apple“ programinės įrangos.

C. MPEG-4 naudojimas. Šis produktas turi MPEG-4 sistemų patentų portfelio licenciją kodavimui pagal MPEG-4 sistemų standartą, išskyrus papildomą licenciją ir honoraro mokėjimą už kodavimą, susijusį su (i) fizinėje laikmenoje saugomais ar atkurtais duomenimis, už kuriuos mokama už pavadinimą pagal pavadinimą, ir (arba) (ii) duomenimis, už kuriuos mokama už pavadinimą pagal pavadinimą ir kurie perduodami galutiniam naudotojui nuolatiniam saugojimui ir (arba) naudojimui. Tokią papildomą licenciją galite gauti iš MPEG LA, LLC. Daugiau informacijos žr. https://www.mpegla.com.

Šis produktas turi MPEG-4 vizualiojo patento portfelio licenciją, skirtą asmeninio ir nekomercinio vartotojo naudojimo tikslais (i) vaizdo įrašams koduoti pagal MPEG-4 vaizdo standartą (toliau – MPEG-4 vaizdo įrašas) ir (arba) (ii) MPEG-4 vaizdo įrašui, kurį užkodavo vartotojas, vykdantis asmeninę ir (arba) nekomercinę veiklą, ir (arba) kuris buvo gautas iš MPEG LA licenciją teikti MPEG-4 vaizdo įrašus turinčio vaizdo įrašų teikėjo, dekoduoti. Jokia licencija nesuteikiama ir nėra numatyta jokiais kitais naudojimo tikslais. Papildomos informacijos, įskaitant informaciją, susijusią su reklaminiu, vidiniu ir komerciniu naudojimu bei licencijavimu, galite gauti iš MPEG LA, LLC. Žr. https://www.mpegla.com.

D. H.264/AVC pranešimas. Tiek, kiek „Apple“ programinėje įrangoje yra AVC kodavimo ir (arba) dekodavimo funkcijų, komercinio H.264/AVC naudojimo tikslais reikalinga papildoma licencija ir taikoma ši nuostata: „AVC“ FUNKCIONALUMAS ŠIAME PRODUKTE LICENCIJUOTAS TIK ASMENINIO IR NEKOMERCINIO VARTOTOJŲ NAUDOJIMO TIKSLAIS, NORINT (i) KODUOTI VAIZDO ĮRAŠUS PAGAL „AVC“ STANDARTĄ (TOLIAU – „AVC“ VAIZDO ĮRAŠAS) IR (ARBA) (ii) DEKODUOTI „AVC“ VAIZDO ĮRAŠĄ, KURĮ UŽKODAVO VARTOTOJAS, VYKDANTIS ASMENINĘ, NEKOMERCINĘ VEIKLĄ, IR (ARBA) „AVC“ VAIZDO ĮRAŠĄ, GAUTĄ IŠ VAIZDO ĮRAŠŲ TEIKĖJO, KURIAM SUTEIKTA LICENCIJA TEIKTI „AVC“ VAIZDO ĮRAŠUS. INFORMACIJOS APIE KITOKIO POBŪDŽIO NAUDOJIMĄ IR LICENCIJAS GALIMA KREIPTIS Į „MPEG LA L.L.C.“ ŽR. HTTPS://WWW.MPEGLA.COM.

E. AMR pranešimas. Šio produkto „Adaptive Multi-Rate“ (toliau – AMR) kodavimo ir dekodavimo funkcijos nėra licencijuojamos mobiliesiems balso skambučiams arba naudoti bet kokiuose telefonijos produktuose, sukurtuose naudojant „Windows“ platformos „QuickTime“ architektūrą. Šio gaminio AMR kodavimo ir dekodavimo funkcijos taip pat nelicencijuojamos naudoti korinio ryšio infrastruktūroje, įskaitant: bazines stotis, bazinių stočių valdiklius ir (arba) radijo tinklo valdiklius, komutavimo centrus ir įėjimo bei išėjimo iš viešųjų komutavimo centrų šliuzams.

F. FAA pranešimas. Orlaivio padėties rodymas ir Nacionalinės oro erdvės sistemos būsenos informacijos duomenys (bendrai – Skrydžio duomenys), rodomi per „Apple“ programinę įrangą, yra generuojami Federalinės aviacijos administracijos. Jūs sutinkate nesidalyti skrydžio duomenimis be išankstinio rašytinio FAA sutikimo. FAA ir „Apple“ neprisiima jokios išreikštos ar numanomos garantijos (įskaitant numanomas prekybos ir tinkamumo konkrečiam tikslui garantijas), susijusias su Skrydžio duomenų naudojimu ir tikslumu. Jūs sutinkate, kad FAA ir „Apple“ nebus atsakingos nei bendrai, nei atskirai už bet kokius nuostolius, žalą, pretenzijas, atsakomybę, išlaidas, baudas arba už bet kokią netiesioginę, specialią, antrinę, atsitiktinę arba pasekminę žalą, patirtą naudojant Skrydžio duomenis. FAA neremia ir neskatina naudotis „Apple“ programine įranga. FAA nėra atsakinga už technines ar sistemos problemas, todėl nesikreipkite į FAA dėl tokių problemų arba dėl eismo srauto problemų.

G. „Adobe Color Profiles“ naudojimas. Galite naudoti „Adobe Color Profile“ programinę įrangą, įtrauktą į „Apple“ programinę įrangą pagal šią licenciją, tačiau „Adobe“ nėra įsipareigojusi teikti jokios pagalbos dėl toliau pateiktų spalvų profilių, įskaitant atnaujinimus ar būsimas profilių versijas ar kitus elementus. Be 8 ir 9 skyrių nuostatų, „ADOBE“ JOKIU BŪDU NEBUS ATSAKINGA UŽ BET KOKIĄ JŪSŲ PATIRTĄ ŽALĄ PRETENZIJAS AR IŠLAIDAS. Su „Apple“ programine įranga platinamą „Adobe Color Profile“ programinę įrangą taip pat galima atsisiųsti iš „Adobe“ šiuo adresu: https://www.adobe.com.

H. „Gracenote®“ galutinio naudotojo licencijos sutartis. Šioje programoje arba įrenginyje naudojama „Gracenote, Inc.“ (įsikūrusi Emerivilyje, Kalifornijos valstijoje) programinė įranga (toliau – „Gracenote“). „Gracenote“ programinė įranga (toliau – „Gracenote“ programinė įranga) suteikia galimybę šiai programai identifikuoti diską ir (arba) failą bei gauti su muzika susijusios informacijos, įskaitant pavadinimo, atlikėjo, takelio ir pavadinimo informaciją (toliau – „Gracenote“ duomenys) iš internetinių serverių arba įdėtųjų duomenų bazių (kartu – „Gracenote“ serveriai) ir kitoms funkcijoms vykdyti. „Gracenote“ duomenis galite naudoti tik naudodami numatytas šios programos ar įrenginio galutinio naudotojo funkcijas.

Jūs sutinkate, kad „Gracenote“ duomenis, „Gracenote“ programinę įrangą ir „Gracenote“ serverius naudosite tik savo asmeniniam nekomerciniam naudojimui. Jūs sutinkate nepriskirti, nekopijuoti, neperkelti ir neperduoti „Gracenote“ programinės įrangos ar bet kurių „Gracenote“ duomenų trečiajai šaliai. JŪSŲ SUTINKATE NAUDOTI „GRACENOTE“ DUOMENIS, „GRACENOTE“ PROGRAMINĘ ĮRANGĄ ARBA „GRACENOTE“ PASLAUGAS TIK TAIP, KAIP LEIDŽIAMA ŠIOSE SĄLYGOSE.

Jūs sutinkate, kad jei pažeisite šiuos apribojimus, jūsų neišimtinė licencija naudoti „Gracenote“ duomenis, „Gracenote“ programinę įrangą ir „Gracenote“ serverius bus panaikinta. Jei jūsų licencija pasibaigs, sutinkate nebenaudoti „Gracenote“ duomenų, „Gracenote“ programinės įrangos ir „Gracenote“ serverių. „Gracenote“ pasilieka visas teises į „Gracenote“ duomenis, „Gracenote“ programinę įrangą ir „Gracenote“ serverius, įskaitant visas nuosavybės teises. „Gracenote“ jokiu būdu nebus atsakinga sumokėti už jūsų pateiktą informaciją. Jūs sutinkate, kad „Gracenote, Inc.“ gali pasinaudoti savo teisėmis pagal šią Sutartį prieš jus tiesiogiai savo vardu.

„Gracenote“ paslauga naudoja unikalų identifikatorių užklausoms statistikos tikslais stebėti. Atsitiktinai priskirto skaitinio identifikatoriaus paskirtis – leisti „Gracenote“ paslaugai skaičiuoti užklausas, nežinant jūsų tapatybės. Norėdami gauti daugiau informacijos, žr. „Gracenote“ paslaugos „Gracenote“ privatumo politikos tinklalapį.

„Gracenote“ programinė įranga ir kiekvienas „Gracenote“ duomenų elementas jums suteikiamas „toks, koks yra“. „Gracenote“ neteikia jokių aiškių ar numanomų įsipareigojimų ar garantijų, kad „Gracenote“ serveriuose esantys „Gracenote“ duomenys yra teisingi. „Gracenote“ pasilieka teisę ištrinti duomenis iš „Gracenote“ serverių arba pakeisti duomenų kategorijas dėl bet kokios priežasties, kuri, „Gracenote“ manymu, yra pagrįsta. Nesuteikiama jokių garantijų, kad „Gracenote“ programinėje įrangoje arba „Gracenote“ serveriuose nėra klaidų arba kad „Gracenote“ programinė įranga arba „Gracenote“ serveriai veiks be sutrikimų. „Gracenote“ nėra įpareigota teikti jums naujų patobulintų ar papildomų duomenų tipų ar kategorijų, kurias „Gracenote“ gali teikti ateityje, ir gali bet kada nutraukti savo paslaugas. „GRACENOTE“ ATSISAKO BET KOKIŲ AIŠKIŲ AR NUMANOMŲ GARANTIJŲ, ĮSKAITANT, BET NEAPSIRIBOJANT, NUMANOMAS TINKAMUMO PARDUOTI, TINKAMUMO KONKREČIAI PASKIRČIAI, PAVADINIMO IR SĄLYGŲ NEPAŽEIDIMO GARANTIJAS. „GRACENOTE“ NEGARANTUOJA REZULTATŲ, KURIE BUS PATEIKTI NAUDOJANT „GRACENOTE“ PROGRAMINĘ ĮRANGĄ ARBA „GRACENOTE“ SERVERĮ. „GRACENOTE“ NIEKAD NEBUS ATSAKINGA UŽ BET KOKIUS ATSITIKTINIUS AR NETYČINIUS NUOSTOLIUS, TAIP PAT UŽ PRARASTĄ PELNĄ AR PRARASTAS PAJAMAS.

15. „Yahoo“ paieškos paslaugos apribojimai. „Yahoo“ paieškos paslauga, teikiama naršyklėje „Safari“, licencijuota naudoti tik šiose šalyse ir regionuose: Argentina, Aruba, Australija, Austrija, Barbadosas, Belgija, Bermudai, Brazilija, Bulgarija, Kanada, Kaimanų salos, Čilė, žemyninė Kinija, Honkongas, Taivanas, Kolumbija, Kipras, Čekijos Respublika, Danija, Dominikos Respublika, Ekvadoras, Salvadoras, Suomija, Prancūzija, Vokietija, Graikija, Grenada, Gvatemala, Vengrija, Islandija, Indija, Indonezija, Airija, Italija, Jamaika, Japonija, Latvija, Lietuva, Liuksemburgas, Malaizija, Malta, Meksika, Nyderlandai, Naujoji Zelandija, Nikaragva, Norvegija, Panama, Peru, Filipinai, Lenkija, Portugalija, Puerto Rikas, Rumunija, Singapūras, Slovakija, Slovėnija, Pietų Korėja, Ispanija, Sent Lusija, Sent Vinsentas, Švedija, Šveicarija, Tailandas, Bahamos, Trinidadas ir Tobagas, Turkija, JK, Urugvajus, JAV ir Venesuela.

EA1955
2025-07-11

————————————

Jurisdikcinis priedas

Australija

Australijos vartotojams jokia šios licencijos nuostata neturi įtakos arba nėra skirta pakeisti jūsų įstatymais numatytų teisių pagal Australijos vartotojų įstatymą (įskaitant garantijas vartotojams).

Jei Australijoje naudojatės „FaceTime“ arba „iMessage“, šioms paslaugoms taikomos šios papildomos sąlygos. Jūs sutinkate nenaudoti „FaceTime“ ar „iMessage“ siunčiant, generuojant, platinant, saugant, prašant ar siekiant gauti prieigą prie turinio kategorijų, kurios draudžiamos pagal Australijos internetinio saugumo įstatymą ir susijusius el. saugumo įgyvendinimo standartus bei reikalavimus. Tokioms kategorijoms, kiek tai draudžiama, priskiriamas turinys, kuriame yra seksualinės prievartos prieš vaikus ar seksualinio išnaudojimo medžiagos; skatinama, raginama ar padedama vykdyti teroristinius veiksmus; planuojama ar padedama vykdyti neteisėtą veiklą; yra nusikalstamos ar smurtinės medžiagos; yra žalingos ar neteisėtos su narkotikais susijusios medžiagos, kurioje aprašomi, vaizduojami, išreiškiami ar kitaip nagrinėjami piktnaudžiavimo narkotikais ar priklausomybės nuo jų klausimai arba be pagrindo pateikiamos išsamios piktnaudžiavimo narkotikais ar jų vartojimo skatinimo instrukcijos. „Apple“ pasilieka teisę neleisti jums naudotis „FaceTime“ ir „iMessage“, jei siunčiate, generuojate, platinate, saugote, reikalaujate ar gaunate prieigą prie tokio turinio (įskaitant sustabdymą ar nutraukimą naudotis programomis „FaceTime“ ir „iMessage“, apribojimus naudotis programų teikiamomis paslaugomis arba atitinkamai pašalinimą, ištrynimą ar prieigos prie medžiagos šiose paslaugose apribojimą). Taip pat sutinkate, kad esate atsakingi už tai, kad „FaceTime“ ir „iMessage“ naudojimas jūsų paskyroje arba Įrenginyje nepažeistų šios licencijos sąlygų.

Japonija

Neatsižvelgiant į jokias kitas šios Licencijos sąlygas, jei taikomas Japonijos vartotojų sutarties aktas, sąlygos, kuriomis ribojama „Apple“ atsakomybė už žalą, patirtą dėl „Apple“ įvykdyto sutarties ar delikto pažeidimo, netaikomos, kai tokia žala padaryta dėl „Apple“ tyčinio prasižengimo ar didelio aplaidumo.

Korėja

„Apple“ vietos informacijos paslaugų ir vietos nustatymo paslaugų naudojimo sąlygos, taikomos Korėjoje. 

Toliau pateikiamos „Apple Inc.“ (toliau – „Apple“) teikiamų „Apple“ produktams ir paslaugoms naudojamų vietos nustatymo paslaugų naudojimo sąlygos. Šios naudojimo sąlygos taikomos kartu su visomis taikomomis „Apple“ programinės įrangos licencijos sutartimis, sutikimu dėl vietos informacijos rinkimo, įtrauktu į mobiliojo ryšio operatoriaus paraiškos formą, ir „iPhone“ bei kitomis susijusiomis sąlygomis.

1. Mokesčiai už paslaugas. „Apple“ savo buvimo vietos nustatymo paslaugas „Apple“ gaminamų ir parduodamų produktų naudotojams teikia be papildomo mokesčio.

2. Išsami informacija apie paslaugas. Naudotojui sutikus, „Apple“ ir trečiųjų šalių programoms bei svetainėms teikiamos vietos nustatymo paslaugos, skirtos rinkti ir naudoti informaciją pagal dabartinę įrenginio ar daikto vietą, pavyzdžiui, i) žemėlapio programa, leidžianti naudotojams nustatyti savo dabartinę buvimo vietą žemėlapyje; ii) fotoaparato programa, leidžianti naudotojams įtraukti nuotraukų ar vaizdo įrašų darymo vietą; iii) kompaso programa; iv) programa, leidžianti naudotojams bendrinti savo įrenginio vietą arba surasti pamestą įrenginį ar daiktą; ir v) su vietos nustatymo technologijomis susijusi programa, kurią sukūrė „Apple“ arba išoriniai kūrėjai. Atkreipkite dėmesį, kad jei naudotojas nori naudoti bet kokią išorinę programą ar paslaugą, kuri teikia vietos informaciją „Apple“ produktuose, jis turi būti susipažinęs su atitinkamo kūrėjo ar paslaugų teikėjo licencijos sutartimi ir privatumo politika, taikoma vietos informacijai, naudojamai tokioje programoje ar paslaugoje, ir jų laikytis.

3. Vietos informacija. „Apple“ produktai su vietos nustatymo funkcijomis, pvz., „iPhone“, reguliariai siųs „Apple“ geografiškai pažymėtas netoliese esančių „Wi-Fi“ interneto prieigos taškų ir mobiliojo ryšio bokštų (jei įrenginys tai palaiko) vietas anonimiškai ir užšifruotai, kad ši informacija būtų naudojama „Apple“ vietos nustatymo technologijos tikslumui ir našumui gerinti. Ši informacija perduodama tik tada, kai naudotojas prisijungia prie „Wi-Fi“ arba mobiliojo ryšio tinklo. Be anoniminių geografiškai pažymėtų vietų, asmeninė vietos informacija bendrinama su tokiomis paslaugomis kaip „Find My“, kai naudotojai pasirenka bendrinti vietą, pažymėti įrenginį ar daiktą kaip pamestą arba įjungti funkciją „Send Last Location“ (siųsti paskutinę vietą), ir ši informacija saugoma „Apple“ serveriuose užšifruota forma iki 24 valandų.

4. Vietos informacijos rinkimo tikslas ir saugojimo laikotarpis

„Apple“ saugo vietos nustatymo informaciją, kad galėtų teikti vietos nustatymo paslaugas naudotojui. „Apple“ ištrina vietos informaciją, kai pasiekiamas tokios vietos informacijos rinkimo ir naudojimo tikslas ir nebėra poreikio saugoti tokių duomenų.

5. Naudotojų ir teisėtų globėjų teisės ir jų įgyvendinimo būdai

Naudotojai gali bet kada valdyti „Apple“ vietos nustatymo paslaugas savo įrenginyje, nuėję į „Settings“ (nustatymai) > „Privacy & Security“ (privatumas ir saugumas) > „Location Services“ (vietos nustatymo paslaugos). Papildomos informacijos apie naudotojų teises valdyti vietos nustatymo paslaugas rasite „Apple“ vietos nustatymo paslaugų ir privatumo skiltyje adresu https://www.apple.com/kr/legal/privacy/data/ko/location-services/.

Informacija apie naudotojų ir teisėtų globėjų teises, susijusias su asmenine informacija, pateikiama Korėjos „Apple“ privatumo politikos priede adresu https://www.apple.com/kr/legal/privacy/kr.

6. Išsami informacija apie pranešimą naudotojams apie vietos informacijos teikimą jų paskirtoms trečiosioms šalims

Naudotojo įrenginys neteikia vietos informacijos trečiosioms šalims be naudotojo sutikimo. Naudotojas bus informuotas, jei vietos informacija bus pateikta paskirtoms trečiosioms šalims, dėl kurių naudotojas sutiko.

7. Vietos informacijos duomenų žurnalų saugojimo pagrindai ir laikotarpis

„Apple“ ir „Apple“ įrenginiuose saugomi įrašai, patvirtinantys vietos informacijos rinkimą, naudojimą ir teikimą, mažiausiai 6 mėnesius.

8. Įstatymų laikymasis. „Apple“ prisiima atsakomybę, susijusią su vietos nustatymo paslaugos teikimu, pagal atitinkamus įstatymus ir kitus teisės aktus. 

9. Kontaktinė informacija. Jei turite klausimų ar problemų dėl vietos nustatymo paslaugos, susisiekite su „Apple Korea Ltd.“.

„Apple Korea Ltd.“
517, Yeongdong-daero, Gangnam-gu, Seoul
39F, ASEM Tower (06164)
Tel. +82 2 6712 6700

Paskutinį kartą atnaujinta 2025 m. kovo 31 d. Atnaujinimai atlikti atsižvelgiant į papildomas „Apple“ teikiamas paslaugas

Jungtinė Karalystė

Jei „Apple“ programinę įrangą ir paslaugas naudojate Jungtinėje Karalystėje, jums taikomos šios papildomos sąlygos.

1. Neteisėtas turinys
„Apple“ sukūrė įvairias sistemas ir procesus, skirtus apsaugoti naudotojus nuo neteisėto turinio, kurie gali būti taikomi „Apple“ programinei įrangai ar paslaugoms, kaip „Apple“ mano esant tinkama, atsižvelgiant į „Apple“ programinės įrangos funkcijos ar paslaugos pobūdį ir susijusią riziką naudotojams. Tokios sistemos ir procesai gali apimti, pavyzdžiui, blokavimo funkcijas, žmogaus atliekamą moderavimą arba galimybę išjungti tam tikras funkcijas naudotojams. Kai kuriais atvejais, siekiant apsaugoti naudotojus nuo neteisėto turinio, gali būti naudojamos aktyvios technologijos, pavyzdžiui, vaizdų aptikimo technologija.

Kai kurios iš šių apsaugos priemonių, pvz., turimi pranešimo įrankiai, skirti sumažinti laiką, kurį „Apple“ programinėje įrangoje ir paslaugose gali būti prieinamas rimtas neteisėtas turinys. Šiuo tikslu rimtu neteisėtu turiniu laikomas terorizmo, vaikų seksualinio išnaudojimo ir seksualinės prievartos turinys bei tam tikras kitas žalingas turinys. „Apple“ naudoja proporcingas sistemas ir procesus, skirtus greitai pašalinti turinį, kai gauna pranešimą arba sužino apie „Apple“ programinėje įrangoje ir paslaugose esantį turinį, kurį „Apple“ laiko neteisėtu.

Jei naudodamiesi „Apple“ programine įranga ir paslaugomis susidūrėte su turiniu, kuris, jūsų manymu, yra neteisėtas, galite apie tai pranešti laikydamiesi https://www.apple.com/uk/legal/online-safety/index.html nurodytų procedūrų. Kai pateiksite pranešimą, „Apple“ jį peržiūrės pagal „Apple“ teisinius įsipareigojimus ir šią licenciją. Atlikusi peržiūrą „Apple“ gali pašalinti turinį ir imtis kitų veiksmų, kuriuos „Apple“ laiko tinkamais ar būtinais.

2. Pranešimai ir ginčai dėl neteisėto turinio
Jei naudojantis „Apple“ programine įranga ar paslaugomis sugeneravote, įkėlėte ar bendrinote turinį, galite pateikti pranešimą laikydamiesi https://www.apple.com/uk/legal/online-safety/index.html nurodytų procesų toliau nurodytomis aplinkybėmis: a) jei jūsų turinys buvo pašalintas iš „Apple“ programinės įrangos ar paslaugų arba jums buvo pateiktas įspėjimas, sustabdyta, uždrausta ar apribota prieiga prie „Apple“ programinės įrangos ar paslaugų arba naudojimasis jomis, remiantis tuo, kad jūsų turinys yra neteisėtas turinys; arba b) jei dėl bet kurios „Apple“ naudojamos technologijos jūsų turinys buvo pašalintas arba prieiga prie jo apribota tokiu būdu, kuris, jūsų manymu, nėra numatytas šioje licencijoje arba ją pažeidžia.

Taip pat galite pateikti pranešimą, jei manote, kad „Apple“ nesilaiko savo teisinių pareigų, susijusių su neteisėtu turiniu, pranešimais apie turinį, naudotojų teise į saviraiškos laisvę pagal įstatymus arba naudotojų privatumu.

Kai pateiksite pranešimą, „Apple“ peržiūrės jūsų pranešimą pagal „Apple“ teisinius įsipareigojimus ir šią licenciją. Po peržiūros „Apple“ nuspręs, ar imtis veiksmų dėl jūsų pranešimo. „Apple“ taip pat gali imtis kitų veiksmų, kuriuos laiko tinkamais, ir informuoti jus apie pranešimo rezultatus.

Jei jūsų naudojimasis „Apple“ programine įranga ar paslaugomis sustabdomas arba nutraukiamas, arba jei jūsų sugeneruotas, įkeltas ar bendrinamas turinys pašalinamas iš „Apple“ programinės įrangos ar paslaugų, arba prieiga prie jo apribojama pažeidžiant šią licenciją, turite teisę kreiptis į teismą dėl sutarties pažeidimo. 

————————————
„Apple Pay“ ir „Wallet“ sąlygos

Šios „Apple Pay“ ir „Wallet“ sąlygos („Apple Pay“ ir „Wallet“ sąlygos“) papildo „Apple“ programinės įrangos Licencijos sutartį, taikomą „macOS“ (toliau – „Licencija“); Licencijos sąlygos ir šios „Apple Pay“ ir „Wallet“ sąlygos reglamentuoja, kaip galite naudotis funkcija „Apple Pay“ („Apple Pay“) ir programa „Apple Wallet“ („Wallet“), kurios šioje Licencijoje laikomos „Paslauga“. Šiose „Apple Pay“ ir „Wallet“ sąlygose didžiosiomis raidėmis rašomų sąvokų reikšmė nurodyta Licencijoje. Sutikdami su „Apple Pay“ ir „Wallet“ sąlygomis, sutinkate su „Apple Pay“ ir „Wallet“ sąlygomis visuose savo „Apple“ įrenginiuose, kurie palaiko „Apple Pay“ ir „Wallet“.

„Apple Pay“ ir jūsų Palaikomų „Apple Pay“ kortelių (kaip apibrėžta toliau) palaikymą programoje „Apple Wallet“ (toliau – „Wallet“ Jungtinėse Valstijose teikia „Apple Payments Services LLC“ (toliau – „Apple Payments Services“), o už JAV ribų – kitos „Apple“ dukterinės įmonės. Priešingu atveju „Wallet“ teikia „Apple“ ir kitos „Apple“ dukterinės įmonės. „Apple“, „Apple Payments Services“ ir atitinkamos „Apple“ susijusios įmonės yra įtrauktos į šias „Apple Pay“ sąlygas, kaip savo atitinkamų Paslaugų teikėjos.

1. Apžvalga 

„Apple Pay“

„Apple Pay“ suteikia galimybę atsiskaityti bekontakčiu būdu, naudojant kredito, debeto ir išankstinio mokėjimo korteles, bei trečiųjų šalių mokėjimo dalimis paslaugomis kai kuriose svetainėse. „Apple Pay“ ir kai kurios „Apple Pay“ funkcijos gali būti pasiekiamos tik kai kuriuose regionuose, kuriuose veikia konkretūs kortelių išdavėjai, mokėjimo tinklai, pardavėjai ir kitos trečiosios šalys.

„Wallet“

„Wallet“ suteikia galimybę saugoti virtualias kredito, debeto ir išankstinio mokėjimo kortelių, kurios bus naudojamos su „Apple Pay“ (kartu – „Palaikomos kortelės“), atvaizdus. Palaikomos kortelės gali būtiprieinamos tik tam tikruose regionuose ir iš tam tikrų partnerių. Palaikomų kortelių sąrašas kartais gali keistis.

2. Tinkamumas

Norėdami nustatyti ir naudoti „Apple Pay“ bei „Wallet“, privalote turėti (i) palaikomą „Mac“ kompiuterį, kuriame veikia operacinės programinės įrangos versija, palaikanti Paslaugas (rekomenduojama ir kartais būtina naujausia versija), (ii) „Apple“ paskyra, susieta su „iCloud“ paskyra, turinti gerą „Apple“ įvertinimą, ir (iii) prieigą prie interneto arba mobiliojo ryšio duomenų ryšio (gali būti taikomi mokesčiai). Su tam tikromis išimtimis, Palaikomomis kortelėmis gali naudotis tik vyresni nei 13 metų asmenys. Joms gali būti taikomi papildomi su amžiumi susiję apribojimai, kuriuos nustatė „iCloud“ arba atitinkamas išdavėjas, pardavėjas ar kita trečioji šalis.

3. Naudojimasis Paslaugomis

„Apple Pay“ skirta asmeniniam naudojimui ir joje galite naudoti tik savo palaikomas korteles. Jei suteikiate palaikomą įmonės kortelę, patvirtinate, kad tai darote gavę darbdavio leidimą, ir esate įgalioti susieti savo darbdavį su šiomis „Apple Pay“ ir „Wallet“ sąlygomis ir visomis operacijomis, atliekamomis, naudojant „Apple Pay“ ir „Wallet“. 

Jūs sutinkate nenaudoti „Apple Pay“ neteisėtais ar apgaulingais arba kitais tikslais, kuriuos draudžia Licencija ir šios „Apple Pay“ sąlygos. Toliau sutinkate naudoti „Apple Pay“, laikydamiesi galiojančių įstatymų ir kitų teisės aktų. Jūs sutinkate nesikišti ir netrikdyti „Apple Pay“ (įskaitant prieigą prie Paslaugos bet kokiomis automatinėmis priemonėmis), bet kokiems serveriams ar tinklams, prijungtiems prie Paslaugos, arba bet kokiai su Paslauga susijusiai tinklų politikai, reikalavimams ar reglamentams (įskaitant bet kokią neteisėtą prieigą prie duomenų ir naudojimą ar jų judėjimo stebėjimą).

Norėdami sumokėti svetainėse, galite naudoti „Apple Pay“ palaikomame „Mac“ kompiuteryje. Galite užbaigti pirkimą patvirtindami operaciją naudodami „Mac“ su „Touch ID“ arba slaptažodžiu, palaikomu „iPhone“ arba palaikomu „Apple Watch“. Jei pirkimą užbaigiate „Mac“ kompiuteriu, privalote turėti Palaikomą kortelę, susietą su aktyvia „iCloud“ paskyra. Jei pirkimą užbaigiate naudodami „iPhone“ arba „Apple Watch“ (toliau – Palaikomi įrenginiai), turite būti prisijungę naudodami tą pačią „Apple“ paskyrą kaip ir „Mac“ kompiuteryje.

Kai naudojate „Apple Pay“ ne „Safari“ stalinio kompiuterio naršyklėje, privalote turėti Palaikomą kortelę, kuri buvo įtraukta į palaikomą „iPhone“ arba „iPad“. Be šiose „Apple Pay“ sąlygose nurodytų sąlygų, jūsų „Apple Pay“ naudojimas inicijuojant mokėjimus svetainėse priklauso nuo jūsų „Apple Pay“ ir „Wallet“ sąlygų bei sąlygų, taikomų jūsų Palaikomiems įrenginiams, kurių sąlygos pateikiamos per nuorodas ir kurias galima pasiekti nuėjus į: „iPhone“ telefone – „Settings“ (nuostatos) > „General“ (bendra) > „About“ (apie)> „Legal“ (teisinė informacija) > „License“ (licencija) arba „Watch“ susietame su „iPhone“ – „About“ (apie) > „Legal“ (teisinė informacija) > „License“ (licencija). Palaikomi įrenginiai kartais gali keistis.

4. „Apple“ santykiai su jumis

Tik šiame 3 skirsnyje „Apple“ bendrai vadinama „Apple Inc.“, „Apple Payments Services LLC“ ir atitinkamos „Apple“ susijusios įmonės. Jūsų naudojimasis „Apple Pay“ bus reglamentuojamas šiomis „Apple Pay“ sąlygomis, taip pat kortelės turėtojo sutarties, sudarytos su atitinkamu kortelės išdavėju ar kita trečiąja šalimi, atsakinga už jūsų Palaikomą kortelę, sąlygomis.

„Apple“ nėra finansų įstaiga. „Apple“ neišduoda Palaikomų kortelių ir neteikia jų techninės priežiūros ir „Apple“ neapdoroja mokėjimų arba kitaip nekontroliuoja mokėjimų, pinigų grąžinimo, grąžinimo, kompensavimo, atlygių, kainos, nuolaidų, užsakymų, užsakymų vykdymo ar kitos komercinės veiklos, kuri gali būti susijusi su „Apple Pay“ arba „Wallet“ naudojimu.

„Apple Pay“ mokėjimus dalimis palaiko ir tvarko trečiųjų šalių partneriai. Jei naudodami „Apple Pay“ nusprendžiate mokėti dalimis arba pirkti ir mokėti vėliau trečiajai šaliai, sudarote sutartį su trečiąja šalimi, o tinkamumo nustatymą ir pirkimo įsipareigojimo grąžinimą reglamentuoja tos trečiosios šalies paslaugų teikimo sąlygos, kurios yra pateikiamos atsiskaitymo metu. „Apple“ nėra jokios jūsų ir tos trečiosios šalies sutarties šalis ir aiškiai neprisiima atsakomybės už tokias mokėjimo dalimis paslaugas ir sutartis.

Jūsų naudojimąsi Palaikomomis kortelėmis ir jų naudojimą kartu su „Apple Pay“ ir toliau reglamentuos kortelės turėtojo sutarčių, kurias galite sudaryti su kortelės išdavėju, sąlygos. Taip pat bet kokių prekių ar paslaugų pirkimui naudojant „Apple Pay“ funkciją bus taikomos pardavėjo sąlygos.

Jokios šios licencijos arba šios „Apple Pay“ ir „Wallet“ sąlygos neturi įtakos jokioms kortelės turėtojo ar pardavėjo sutarties sąlygoms ar kitoms sąlygoms, taikomoms naudojant „Apple Pay“ funkcijas, ir tokios sąlygos reglamentuos naudojimąsi atitinkama „Apple Pay“ funkcija ir jos virtualia forma palaikomame „Mac“ kompiuteryje.

Jūs sutinkate, kad „Apple“ nėra jūsų kortelės turėtojo ar pardavėjo sutarčių šalis ir „Apple“ nėra atsakinga už (a) Palaikomų kortelių turinį, tikslumą ar prieinamumą, komercinę veiklą, operacijas, pirkimus, užsakymus, užsakymų vykdymą arba kvitus, naudojant „Apple Pay“ arba „Wallet“; (b) kredito suteikimą arba tinkamumo gauti kreditą vertinimą; (c) išdavėjų, pardavėjų ar kitų trečiųjų šalių veiklą, susijusią su jūsų „Apple Pay“ arba „Wallet“ naudojimu; (d) sprendimus, kuriuos išdavėjas, pardavėjas ar kita trečioji šalis priima dėl Palaikomos kortelės; (e) atlygių ar kaupiamosios vertės kaupimą arba panaudojimą, susijusį su jūsų palaikomomis kortelėmis; arba (f) išankstinio mokėjimo Palaikomų kortelių finansavimą arba papildymą. Dėl visų ginčų ar klausimų dėl Palaikomų kortelių ar susijusios komercinės veiklos kreipkitės į savo išdavėją arba atitinkamą pardavėją. Jei turite klausimų dėl „Apple Pay“ arba „Wallet“, susisiekite su„Apple“ palaikymo tarnyba savo regione; „Apple“ tiesioginės pagalbos telefonu numerį kiekviename regione galite rasti adresu https://support.apple.com/106932.

5. Privatumas

Naudojant „Apple Pay“ mokėjimo operacijai inicijuoti, kuri turi būti užbaigta Palaikomu įrenginiu, „Apple Pay“ perduos mokėjimo informaciją užšifruotu formatu iš „Mac“ kompiuterio į Palaikomą įrenginį ir užbaigs operaciją. Kai naudodami „Apple Pay“ atliekate mokėjimo operaciją „MacBook Pro“ su integruotu „Touch ID“, jūsų mokėjimo informacija svetainėje bus pateikta šifruotu formatu kaip tos operacijos dalis. Įtraukiant kortelę į „Apple Pay“ „MacBook Pro“ kompiuteryje su integruota „Touch ID“, informacija apie jūsų įrenginį, pvz., ar įjungtos tam tikros įrenginio nuostatos, ar įrenginio naudojimo įpročiai (pvz., įrenginio judėjimo procentinė dalis, apytikris skambučių skaičius per savaitę), bus siunčiama „Apple“, kad būtų galima nustatyti jūsų tinkamumą ir apsisaugoti nuo sukčiavimo. Išsamios informacijos apie renkamą, naudotą ar bendrinamą „Apple Pay“ informaciją galite rasti perskaitę atitinkamus konkrečios paslaugos privatumo pranešimus, įskaitant „About Apple Pay“ (apie „Apple Pay“) ir „Privacy“ (privatumas), kuriuos galima pasiekti jūsų „iOS“ įrenginyje arba „Mac“ kompiuteryje, arba programoje „Watch“, susietoje su „iOS“ įrenginiu, arba adresu https://www.apple.com/lt/legal/privacy. Naudodami „Apple Pay“ ir „Wallet“ sutinkate, kad „Apple“ ir jos susijusios įmonės bei agentai rinktų, tvarkytų, apdorotų ir naudotų visą anksčiau nurodytą informaciją šioms Paslaugoms teikti.

6. Saugumas

„Apple Pay“ ir „Wallet“ laiko virtualius jūsų Palaikomų kortelių atvaizdus ir juos saugo taip, kaip jūs saugotumėte savo fizinę piniginę arba kredito, debeto, išankstinio mokėjimo ir kitas korteles. Tik jūs esate atsakingi už savo „Mac“ kompiuterio, Palaikomų įrenginių, savo „Apple“ paskyros, savo „Touch ID“ informacijos, įrenginio (-ių) slaptojo kodo (-ų) ir visų kitų su Paslaugomis susijusių autentifikavimo kredencialų (kartu – Kredencialai) konfidencialumą. Jei įgaliojate ar leidžiate kam nors kitam naudotis savo „Mac“ kompiuteriu ar palaikomais įrenginiais (pvz., pateikdami savo įrenginio slaptąjį kodą trečiajai šaliai arba kitaip pateikdami bet kokius savo kredencialus (trečioji šalis), asmuo gali atlikti mokėjimus, naudoti lėšas ar atlikti kitas operacijas su jūsų programoje „Wallet“ esančiomis Palaikomomis kortelėmis. Tokiu atveju būsite atsakingi už visus to asmens atliktus mokėjimus ir operacijas.

Jei atliksite neteisėtus savo „Mac“ kompiuterio arba Palaikomų įrenginių pakeitimus, pvz., išjungsite aparatinės arba programinės įrangos valdiklius (kartais vadinamus „nulaužimu“), jūsų „Mac“ kompiuteriui ir (arba) Palaikomiems įrenginiams gali būti panaikinta prieiga prie Paslaugų arba jūs nebegalėsite jomis naudotis. Pripažįstate, kad naudoti Paslaugas modifikuotu įrenginiu yra aiškiai draudžiama, tai pažeidžia šias „Apple Pay“ ir „Wallet“ sąlygas ir yra pagrindas mums nesuteikti prieigos prie Paslaugų arba jas apriboti.

Jei pametėte savo įrenginį arba jį pavogę, bet esate įjungę funkciją „Find My“ (rasti mano), galite naudoti funkciją „Find My“ arba https://icloud.com, kad užkardytumėte galimybę sumokėti su jūsų „Mac“ kompiuteryje esančiomis virtualiomis Palaikomomis kortelėmis, įjungdami „Lost Mode“ (dingusio įrenginio režimas). Taip pat galite ištrinti įrenginį, kuris bandys užblokuoti galimybę sumokėti naudojant virtualias Palaikomas korteles įrenginyje. Jei pasikartojančią mokėjimo operaciją nustatėte naudodami „Apple Pay“, jums gali tekti susisiekti su atitinkamu išdavėju arba pardavėju, kad jis atšauktų pasikartojantį mokėjimą. Taip pat turėtumėte kreiptis į savo Palaikomų kortelių išdavėją, kad išvengtumėte neteisėtos prieigos prie savo virtualių palaikomų Kortelių.

Jei pranešate „Apple“ arba jos susijusioms įmonėms apie įtarimus dėl sukčiavimo ar piktnaudžiavimo, sutinkate bendradarbiauti su „Apple“ ir jos susijusiomis įmonėmis, atliekant bet kokį tyrimą ir taikyti visas mūsų nustatytas sukčiavimo prevencijos priemones.

7. Įsipareigojimo apribojimas

BE LICENCIJOJE NURODYTO GARANTIJOS ATSISAKYMO IR ATSAKOMYBĖS APRIBOJIMO, „APPLE“, „APPLE PAYMENTS SERVICES“ IR ATITINKAMOS „APPLE“ SUSIJUSIOS ĮMONĖS NEPRISIIMA JOKIOS ATSAKOMYBĖS UŽ PIRKIMUS, MOKESČIUS, MOKĖJIMUS, FINANSAVIMĄ, OPERACIJAS, UŽSAKYMUS, UŽSAKYMŲ VYKDYMĄ, GAVIMĄ, INFORMACIJĄ ARBA KITĄ KOMERCINĘ VEIKLĄ, ATLIKTĄ NAUDOJANT „APPLE PAY“ AR „WALLET“, IR JŪS SUTINKATE ATSIŽVELGTI TIK Į SUTARTIS, KURIAS SUDARĖTE SU KORTELĖS IŠDAVĖJU, MOKĖJIMO TINKLU AR PARDAVĖJU, SPRĘSDAMI BET KOKIUS KLAUSIMUS ARBA GINČUS, SUSIJUSIUS SU JŪSŲ PALAIKOMOMIS KORTELĖMIS IR SUSIJUSIA KOMERCINE VEIKLA.

———————————————

„APPLE“, „APPLE PAYMENTS SERVICES“ IR ATITINKAMŲ „APPLE“ SUSIJUSIŲ ĮMONIŲ PASTABOS 
Jei „Apple“, „Apple Payments Services“ arba „Apple“ dukterinei įmonei reikia su jumis susisiekti dėl Paslaugų, sutinkate gauti pranešimus el. paštu. Jūs sutinkate, kad bet kokie pranešimai, kuriuos jums atsiųsime elektroniniu būdu, atitiks visus teisinio bendravimo reikalavimus.